dwar intejbu l-kwalità ta' l-edukazzjoni ta' l-għalliema

Kumitat għall-Kultura u l-Edukazzjoni

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-Artikoli 3(q), 149 u 150 tat-Trattat KE,

– wara li kkunsidra l-komunikazzjoni tal-Kummissjoni intitolata 'Intejbu l-Kwalità ta' l-Edukazzjoni ta' l-Għalliema' ( COM(2007)0392 ) u d-dokumenti ta' ħidma relatati ta' l-istaff tal-Kummissjoni ( SEC(2007)0931 u SEC (2007)0933),

– wara li kkunsidra d-Deċiżjoni Nru 1720/2006/KE tal-Parlament Ewropew u tal-Kunsill tal-15 ta' Novembru 2006 li tistabbilixxi programm ta' azzjoni fil-qasam tat-tagħlim tul il-ħajja

ĠU L 327, 24.11.2006, p.

45. , li jinkludi l-objettiv speċifiku li jiġu msaħħa l-kwalità u d-dimensjoni Ewropea tat-taħriġ ta' l-għalliema (Artikolu 17(2)(e)),

– wara li kkunsidra t-tmien ħiliet ewlenin spjegati fir-Rakkomandazzjoni 2006/962/KE tal-Parlament Ewropew u tal-Kunsill tat-18 ta' Diċembru 2006 intitolata 'Kompetenzi Ewlenin għat-Tagħlim Tul il-Ħajja - Qafas ta' Referenza Ewropew'

ĠU L 394, 30.12.2006, p.

– wara li kkunsidra l-programm ta' ħidma ta' 10 snin 'Edukazzjoni u Taħriġ 2010' u speċifikament l-Objettiv 1.1 'It-titjib tal-Edukazzjoni u t-Taħriġ għall-Għalliema u għal Min Iħarreġ'

ĠU C 142, 14.6.2002, p.7 , kif ukoll ir-rapporti konġunti temporanji sussegwenti fuq il-progress lejn l-implimentazzjoni tiegħu,

– wara li kkunsidra l-politika ta' l-UE dwar il-multilingwiżmu u r-Rapport tal-Grupp ta' Livell Għoli tal-Kummissjoni dwar il-Multilingwiżmu (2007),

– wara li kkunsidra l-konklużjonijiet tal-Kunsill Speċjali Ewropew ta' Liżbona tat-23-24 ta' Marzu 2000,

– wara li kkunsidra l-Konklużjonijiet tal-Kunsill Ewropew ta' Barċellona f'Marzu 2002, li adotta objettivi konkreti għat-titjib, fost oħrajn, tal-edukazzjoni u t-taħriġ għall-għalliema u għal min iħarreġ,

– wara li kkunsidra l-Konklużjonijiet tal-Kunsill tal-5 ta' Mejju 2003 dwar il-livelli ta' referenza tal-prestazzjoni medja Ewropea fl-edukazzjoni u t-taħriġ (Benchmarks)

ĠU C 134, 7.6.2003, p.3 ,

– wara li kkunsidra l-konklużjonijiet adottati mill-Kunsill ta' l-Edukazzjoni, iż-Żgħażagħ u l-Kultura fil-laqgħa tiegħu tal-15-16 ta' Novembru 2007 u speċifikament il-konklużjonijiet dwar l-edukazzjoni ta' l-għalliema

ĠU C 300, 12.12.2007, p.6 ,

– wara li kkunsidra l-istħarriġ trijennali PISA (Programm għall-Evalwazzjoni Internazzjonali ta' l-Istudenti) ta' l-OECD kif ukoll ir-rapport tiegħu 'L-Għalliema huma Importanti: L-Attirazzjoni u l-Iżvilupp ta' Għalliema Effettivi u l-Kapaċità li Jinżammu milli Jitilqu' (2005),

– wara li kkunsidra r-rapport 'Kif is-sistemi tal-iskola bl-aħjar prestazzjoni fid-dinja joħorġu fuq quddiem nett' (McKinsey & Co, Settembru 2007),

– wara li kkunsidra l-istudju ppubblikat mill-Parlament Ewropew bl-isem 'Is-sitwazzjoni preżenti u l-prospetti għall-edukazzjoni fiżika fl-Unjoni Ewropea',

– wara li kkunsidra r-riżoluzzjoni tiegħu tat-13 ta' Novembru 2007 dwar l-irwol tal-isport fl-edukazzjoni

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Kultura u l-Edukazzjoni ( A6-0304/2008 ),

A. billi l-edukazzjoni u t-taħriġ ta' kwalità għolja għandhom benefiċċji minn ħafna aspetti li jmorru lil hinn mill-ħolqien ta' l-impjiegi u l-promozzjoni tal-kompetittività, u huma elementi importanti tat-tagħlim li jibqa' għaddej tul il-ħajja tal-bniedem,

B. billi l-ħtieġa li jiġu edukati individwi li jkunu awtosuffiċjenti, infurmati u impenjati lejn soċjetà koeżiva, u billi l-kwalità tat-tagħlim hija fattur kritiku peress li jikkontribwixxi għall- koeżjoni soċjali u ekonomika tal-Unjoni Ewropea kif ukoll għall- ħolqien tal-impiegi, il-kompetittività u l-potenzjal tat-tkabbir tagħha f'dinja li qed tigglobalizza,

C. billi l-Fond Soċjali Ewropew jista' jwettaq irwol importanti fl-iżvilupp tal-edukazzjoni u t-taħriġ peress li jikkontribwixxi għal edukazzjoni aħjar tal-għalliema,

D. billi l-kwalità tat-taħriġ tal-għalliema huwa rifless fil-prattika edukattiva u għandu effett dirett mhux biss fuq il-livell tal-għarfien tat-tfal tal-iskola iżda wkoll fuq il-formazzjoni tal-personalità tagħhom b'mod partikulari matul l-ewwel snin tal-esperjenza skolastika tagħhom,

E. billi l-isfidi li tiffaċċja l-professjoni tal-għalliema qed jiżdiedu aktar ma l-ambjenti edukattivi kulma jmur isiru aktar kumplessi u eteroġeni; billi dawn l-isfidi jinkludu avvanzi fit-Teknoloġiji ta' l-Informazzjoni u tal-Komunikazzjoni (ICT), bidliet fl-istrutturi soċjali u tal-familja, u t-taħlita dejjem aktar diversa ta' studenti f'ħafna skejjel bħala riżultat taż-żieda fl-immigrazzjoni u tal-fatt li qed jitfaċċaw soċjetajiet multikulturali, iż-żieda fl-awtonomija tal-iskejjel, li ġġib magħha żieda fid-dmirijiet tal-għalliema, u l-ħtieġa li tingħata aktar attenzjoni lill-bżonnijiet ta' tagħlim ta' alljievi individwali,

F. billi hemm korrelazzjoni ċara u pożittiva bejn it-taħriġ ta' l-għalliema li jkun ta' kwalità għolja u l-fatt li l-aljievi jiksbu rati ta' suċċess għolja,

G. billi minħabba l-fatt li qed ikun ipprovdut aktar u aktar tagħrif flimkien mad-diġitalizzazzjoni li għaddejja fil-preżent, trid tkun żviluppata l-kapaċità biex jintużaw b'mod effettiv il-midja u l-kontenut tagħhom skont l-għanijiet u l-ħtiġijiet tal-individwu, u billi l-edukazzjoni dwar il-midja hija tip ta' approċċ pedagoġiku lejn il-midja li għandu jħalli lill-utenti jiżviluppaw approċċ kritiku u ta' riflessjoni fl-użu tal-midja kollha,

H. billi aktar minn 80% tal-għalliema tal-iskejjel primarji u 97% tal-għalliema fl-edukazzjoni ta' qabel l-iskola formali fl-Unjoni Ewropea huma nisa, filwaqt li fl-edukazzjoni sekondarja ċ-ċifra ekwivalenti hija biss ta' 60%,

I. billi l-kwalità tal-edukazzjoni tal-għalliema tista' taffettwa l-livelli ta' kemm alljievi jitilqu mill-iskola qabel iż-żmien u l-ħiliet tal-qari tal-istudenti,

J. billi l-edukazzjoni ta' qabel tibda l-iskola formali u l-edukazzjoni primarja għandhom impatt partikularment kritiku fuq dak li t-tfal eventwalment jiksbu mil-lat edukattiv,

K. billi b'aktar minn 27 sistema differenti ta' taħriġ ta' l-għalliema stabbilita madwar l-Unjoni, l-isfidi li qed jiffaċċjaw lill-professjoni ta' l-għalliema madankollu huma, essenzjalment, komuni għall-Istati Membri kollha,

L. billi t-tagħlim huwa professjoni vokazzjonali li fiha livelli għolja ta' sodisfazzjoni bix-xogħol huma importanti biex staff tajjeb jinżamm milli jitlaq mill-impjieg,

M. billi tkun ħaġa inġusta li l-għalliema jkunu mġiegħla jkunu responsabbli waħidhom għall-attività edukattiva tagħhom; billi jeħtieġ li jkun enfasizzat li l-kapaċità tal-għalliema li joffru edukazzjoni xierqa lill-alljievi kollha tagħhom, li joħolqu klima li fiha lkoll ikunu jistgħu jgħixu flimkien, u li jnaqqsu l-imġiba vjolenti, hija marbuta mill-qrib mal-kundizzjonijiet li fihom jgħallmu, il-mezzi ta' appoġġ disponibbli, il-għadd ta' alljievi b'diffikultajiet ta' tagħlim f'kull klassi, l-ambjent soċjali u kulturali fl-iskejjel, il-koperazzjoni tal-familji, u l-appoġġ soċjali li jingħata; billi l-livell ta' impenn tal-għalliema jiddependi ħafna mill-impenn tas-soċjetà lejn l-edukazzjoni, u ż-żewġ fatturi għandhom interazzjoni bejniethom fl-interess ta' tagħlim aħjar,

N. billi jeħtieġ li jsir kull sforz biex ikun żgurat li l-għalliema kollha jħossu li huma jappartienu lil professjoni rispettata u apprezzata, peress li parti kbira mill-identità ta' professjoni tiddependi mill-mod kif taraha s-soċjetà,

O. billi l-attirazzjoni ta' rekluti ta' l-aqwa prestazzjoni lejn il-professjoni tat-tagħlim teħtieġ livelli korrispondenti ta' għarfien soċjali, status u rimunerazzjoni,

P. billi l-għalliema jwettqu rwoli soċjali u ta' żvilupp importanti li jestendu lilhinn mil-limiti tas-suġġetti tradizzjonali, u jistgħu jwettqu funzjoni importanti bħala mudelli ta' eżempju tajjeb,

Q. billi l-objettiv ta' 'opportunitajiet indaqs għal kulħadd' huwa mnaqqax fit-Trattat KE, b'mod partikulari fl-Artikolu 13 tat-Trattat KE, li jiġġieled kontra d-diskriminazzjoni għal raġunijiet ta' sess, oriġini razzjali jew etnika, reliġjon jew twemmin, diżabilità, età jew orjentament sesswali,

R. billi l-kwalità tal-iskejjel hija fil-biċċa l-kbira tagħha dipendenti mil-livell ta' awtonomija marbut mal-pjanijiet u l-immaniġġjar tagħhom,

S. billi l-kwalifiki professjonali xierqa għall-għalliema tal-edukazzjoni fiżika (PE) għandhom irwol importanti ħafna fl-iżvilupp fiżiku u mentali tat-tfal u fl-inkoraġġiment tagħhom biex jadottaw stil ta' ħajja li jkun wieħed san,

Jappoġġja bil-qawwa l-analiżi li żjieda fil-kwalità ta' l-edukazzjoni ta' l-għalliema twassal għal akkwisti sostanzjali fil-prestazzjoni tal-istudenti;

Jidhirlu li l-provvediment ta' aktar edukazzjoni ta' l-għalliema u ta' kwalità aħjar flimkien ma' politiki mmirati lejn ir-reklutaġġ ta' l-aħjar kandidati fil-professjoni ta' l-għalliema għandhom ikunu l-prijoritajiet ewlenin għall-ministeri tal-edukazzjoni kollha;

Jemmen li żjiediet fin-nefqa ta' l-edukazzjoni għandhom jimmiraw lejn oqsma li jipproduċu l-aqwa titjib fil-prestazzjoni ta' l-istudenti;

Jenfasizza li l-Istati Membri għandhom jagħtu importanza akbar lit-taħriġ ta' l-għalliema u jallokaw aktar riżorsi għalih jekk għandu jsir progress sinifikanti fl-ilħuq ta' l-objettivi ta' l-'Edukazzjoni u t-Taħriġ 2010' ta' l-Istrateġija ta' Liżbona, jiġifieri li l-kwalità tal-edukazzjoni għandha tingħata spinta, u li t-tagħlim tul-il-ħajja għandu jkun msaħħaħ fl-Unjoni kollha;

Jinkoraġġixxi bil-qawwa l-promozzjoni ta' l-iżvilupp professjonali kontinwu u koerenti għall-għalliema tul il-karriera kollha tagħhom; jirrakkomanda li l-għalliema kollha jkollhom opportunitajiet regolari akkademiċi, tax-xogħol u finanzjarji, bħal m'huma boroż ta' studju tal-gvern, biex itejbu u jaġġornaw il-ħiliet u l-kwalifiki tagħhom, kif ukoll l-għarfien pedagoġiku tagħhom; iqis li dawn l-opportunitajiet ta' taħriġ għandhom ikunu strutturati b'tali mod li l-kwalifiki jkunu rikonoxxuti fl-Istati Membri kollha;

Jenfasizza l-ħtieġa li jkun hrmm aktar djalogu u skambju transnazzjonali tal-esperjenza, speċjalment fil-provvediment u l-effikaċja tal-iżvilupp professjonali kontinwu fil-qasam tal-edukazzjoni tal-għalliema ta' qabel l-iskola formali, tal-primarja u tas-sekondarja;

Iħeġġeġ li tingħata attenzjoni partikulari lill-proċess inizjali tad-dħul ta' għalliema ġodda; jinkoraġġixxi l-iżvilupp ta' netwerks ta' appoġġ u ta' programmi ta' għoti ta' pariri minn dawk bl-esperjenza (mentoring), li permezz tagħhom għalliema li jkunu ta' esperjenza u ta' kapaċità bil-provi jkunu jistgħu jwettqu rwol ewlieni fit-taħriġ ta' kollegi ġodda, billi jgħaddu l-għarfien li jkun ġie akkwistat matul karrieri li jkunu ta' suċċess, billi jippromowovu l-akkwist ta' tagħlim bħala tim u billi jgħinu biex jiġu affrontati r-rati ta' dawk li jħallu l-impjieg minn fost ir-rekluti l-ġodda; jemmen li meta jaħdmu u jitgħallmu flimkien, l-għalliema jistgħu jgħinu biex itejbu l-prestazzjoni li jkollha skola u l-ambjent ġenerali ta' tagħlim tagħha;

Jistieden lill-Istati Membri biex jiżguraw li, filwaqt li jibqgħu jiffokaw fuq ir-reklutaġġ ta' l-aħjar għalliema u l-kapaċità li jinżammu milli jitilqu mill-impjieg, speċjalment billi jagħmlu l-prfessjoni attraenti biżżejjed, il-kompożizzjoni forza tax-xogħol ta' l-għalliema fil-livelli kollha ta' l-edukazzjoni skolastika tkun tirrappreżenta d-diversità soċjali u kulturali fi ħdan is-soċjetà;

Jenfasizza r-rabta mill-qrib li hemm bejn il-fatt li jkun żgurat li l-professjoni ta' għalliem hija waħda attraenti u ta' sodisfazzjoni bi prospetti tajba ta' progressjoni fil-karriera u l-fatt li jiġu rreklutati b'suċċess gradwati u professjonisti ta' suċċess għoli; iħeġġeġ lill-Istati Membri biex jieħdu aktar miżuri sabiex jippromwovu t-tagħlim bħala għażla ta' karriera għal individwi li jiksbu l-aqwa suċċess f'dak li jagħmlu;

Jisħaq fuq l-importanza partikulari ta' politika tal-ugwaljanza tas-sessi; Jisħaq ukoll fuq kemm għandu importanza l-fatt li jkun żgurat li l-għalliema ta' qabel l-iskola formali u dawk ta' l-iskola primarja jkunu ta' kwalità għolja u li jirċievu l-livelli xierqa ta' appoġġ soċjali u professjonali li jitolbu r-responsabilitajiet tagħhom;

Jagħraf l-importanza tal-parteċipazzjoni tal-għalliema li għadha għaddejja fil-gruppi ta' ħidma u ta' diskussjoni marbuta mal-attività tagħhom ta' għalliema; din il-ħidma għandha tkun appoġġjata minn persuni li jagħtu l-pariri u amministrazzjonijiet edukattivi; jqis li l-parteċipazzjoni f'attivitajiet kritiċi ta' riflessjoni rigward il-proċess tat-tagħlim għandha tiġġenera interess akbar fix-xogħol tal-għalliema u b'hekk ittejjeb il-prestazzjoni tagħhom;

Jinsisti fuq l-irwol importanti tal-iskola f'dik li hi l-ħajja soċjali tat-tfal u l-ħajja tagħhom ta' alljievi kif ukoll f'dak li hu l-għoti lilhom ta' tagħlim u ħiliet biex jipparteċipaw fis-soċjetà demokratika; jisħaq fuq l-importanza li jkun hemm għalliema kwalifikati, kompetenti u bl-esperjenza li jkunu involuti fit-tnissil ta' metodi effettivi ta' taħriġ pedagoġiku għall-għalliema;

Jistieden lill-Istati Membri biex jiżguraw li jkunu biss dawk li huma kwalifikati kif jixraq bħala għalliema tal-edukazzjoni fiżika (PE) li jkunu jistgħu jagħtu lezzjonijiet tal-edukazzjoni fiżika fi ħdan is-sistema tal-edukazzjoni pubblika;

Jagħmel enfasi fuq id-differenzi kbar li hemm bejn il-pagi medji ta' l-għalliema, mhux biss bejn l-Istati Membri differenti, iżda wkoll meta mqabbla mad-dħul nazzjonali medju u mal-prodott gross domestiku (GDP) per capita; jitlob li l-għalliema jibbenefikaw minn pakketti ta' rimunerazzjoni li jkunu jirriflettu l-importanza tagħhom għas-soċjetà, u li tittieħed azzjoni biex jiġi indirizzat il-fatt li l-aħjar għalliema qed jitilqu mill-iskejjel biex jieħdu impjiegi mħallsa aħjar fis-settur privat, b'mod partikulari fl-oqsma tax-xjenza u tat-teknoloġija;

Jenfasizza li l-għalliema għandhom ikunu mħejjija aħjar biex jiffaċċjaw il-firxa ta' esiġenzi ġodda li jsirulhom; jagħraf l-isfidi li l-iżviluppi fl-ICT joffru lill-għalliema, iżda wkoll l-opportunitajiet; jinkoraġġixxi l-prijoritizzazzjoni ta' l-edukazzjoni fl-ICT matul it-taħriġ tal-bidu u t-taħriġ sussegwenti biex ikun iggarantit għarfien aġġornat ta' l-iżviluppi teknoloġiċi riċenti u l-applikazzjoni edukattiva tagħhom u li l-għalliema jkollhom il-ħiliet meħtieġa biex japprofittaw ruħhom minn dawn fil-klassi;

Jemmen li t-taħriġ għandu jimmira, fost objettivi oħra, biex jipprovdi lill-għalliema bil-qafas innovattiv li jinħtieġu sabiex fl-attivitajiet tagħhom u fl-oqsma tas-suġġetti l-ġodda jinkludu bħala ħaġa normali għal kulħadd il-perspettiva tal-ambjent: huwa favur is-seminars lokali mmirati biex jissodisfaw il-ħtiġijiet li jkunu nstabu f'kuntesti partikulari, u korsijiet maħsuba għall-istaff ta' stabbiliment partikulari bil-għan li jkunu implimentati proġetti konkreti li jkunu jqisu l-ħtiġijiet tagħhom u l-kuntest partikulari tagħhom;

Jenfasizza li l-mobilità tal-għalliema, koperazzjoni aħjar u ħidma aħjar flimkien bħala tim, jistgħu jtejbu l-kreattività u l-innovazzjoni tal-metodi tat-tagħlim, u jkunu jiffaċilitaw li wieħed jitgħallem ibbażat fuq l-aħjar prattiki;

Jistieden lill-Kummissjoni biex issaħħaħ ir-riżorsi finanzjarji disponibbli biex tiġi appoġġjata l-edukazzjoni ta' l-għalliema permezz tal-Programm tat-Tagħlim Tul il-Ħajja, u b'mod partikulari l-iskambji ta' l-għalliema bejn l-iskejjel f'pajjiżi u reġjuni ġirien; jenfasizza li l-mobilità tiffaċilita t-tifrix ta' l-ideat u ta' l-aħjar prattika fi ħdan il-professjoni tat-tagħlim, u tippromwovi diversi titjib fil-ħiliet fil-lingwi barranin kif ukoll konoxxenza ta' kulturi oħra; jisħaq li l-għalliema għandhom jibbenefikaw minn faċilitajiet aqwa ta' tagħlim tal-lingwi matul il-karriera kollha tagħhom, ħaġa li inter alia, se timmassimizza l-opportunitajiet ipprovduti mill-programmi ta' mobilità ta' l-UE;

Jitlob biex l-istudji tal-midja jiġu assenjati prijorità fit-taħriġ tal-għalliema u biex il-moduli tal-istudji tal-midja li diġà qed isiru jkunu element importanti fit-taħriġ bażiku tal-għalliema;

Jenfasizza l-irwol kruċjali tas-sħubija skolastika bejn il-Comenius u l-Comenius-Regio f'dan il-qafas tal-mobilità tal-għalliema;

Jappoġġja bil-qawwa t-tagħlim ta' lingwi barranin minn età bikrija ħafna u l-inklużjoni ta' lezzjonijiet tal-lingwa fil-kurrikula primarji kollha; jenfasizza li investiment suffiċjenti fir-reklutaġġ u t-taħriġ ta' għalliema ta' lingwi barranin huwa vitali biex jintlaħaq dan l-objettiv;

Jenfasizza li kull għalliem għandu jkun mudell ta' eżempju tajjeb fir-rigward tal-padrunanza tal-lingwa tiegħu stess, peress li din hija għodda vitali għat-trażmissjoni korretta, u lill-alljievi tiffaċilitalhom li jitgħallmu l-bqija tas-suġġetti filwaqt li tiżviluppalhom il-kapaċità li jikkomunikaw, fattur li kulma jmur qed isir dejjem aktar importanti f'għadd kbir ta' attivitajiet professjonali;

Jenfasizza l-ħtieġa li l-għalliema fl-Istati Membri kollha jkollhom il-kompetenza ċċertifikata li jafu mill-inqas lingwa waħda barranija;

Jitlob biex il-kompetenza fil-midja tkun promossa fl-edukazzjoni tal-għalliema fl-iskola, wara l-iskola u fl-edukazzjoni estramurali tagħhom fil-kuntest tal-istudji tal-midja u tat-tagħlim tul il-ħajja permezz ta' koperazzjoni bejn l-awtoritajiet pubbliċi u s-settur privat;

Jisħaq fuq il-fatt li m'hemm xejn li jista' jieħu l-post tal-ħin li l-għalliema jgħaddu fil-klassi ma' l-istudenti u jinsab imħasseb li ż-żjieda fix-xogħol amministrattiv u klerikali jistgħu jkunu ta' dannu għal dan u għall-ħin li jintuża għat-tħejjija tal-lezzjonijiet;

Jitlob biex l-edukazzjoni ċivika ssir suġġett obbligatorju kemm fit-taħriġ tal-għalliema kif ukoll fl-iskejjel, sabiex l-għalliema u l-alljievi jkollhom l-għarfien meħtieġ dwar id-drittijiet u d-dmirijiet taċ-ċittadin u dawk tal-Unjoni Ewropea u jkunu jistgħu janalizzaw u jevalwaw b'mod kritiku sitwazzjonijiet u proċessi politiċi u soċjali topiċi;

Jidhirlu li kull skola għandha relazzjoni unika mal-komunità lokali tagħha, u li l-mexxejja ta' l-iskejjel għandu jkollhom responsabilità akbar ta' teħid ta' deċiżjonijiet li tkun tippermettilhom li jindirizzaw l-isfidi edukattivi u l-ħtiġijiet ta' tagħlim li jkunu partikulari għall-ambjent tagħhom, f'kollaborazzjoni mal-ġenituri u mal-partijiet interessati tal-komunità lokali; jenfasizza li, bil-wasla ta' popolazzjoni immigranta li hi bil-wisq diversa, il-professjoni tal-għalliema jeħtieġ li ssir konxja b'mod speċifiku tal-kwistjonijiet u l-proċessi interkulturali, mhux biss fi ħdan l-iskejjel imma wkoll fir-rigward tal-familji u tal-ambjent lokali immedjat tagħhom fejn tiffjorixxi d-diversità;

Jisħaq fuq l-impatt estremament ta' ġid li għandu fuq l-għalliema l-programm Comenius u l-importanza tiegħu għal komunitajiet żgħar, speċjalment f'zoni li huma mċaħħda soċjalment u ekonomikament billi jippromwovi l-inklużjoni u kuxjenza akbar tad-dimensjoni Ewropea fl-Edukazzjoni;

Jilqa' b'sodisfazzjon il-qbil ta' l-Istati Membri li jaħdmu flimkien biex isaħħu l-koordinazzjoni tal-politiki ta' l-edukazzjoni ta' l-għalliema, b'mod partikulari permezz tal-Metodu Miftuħ ta' Koordinazzjoni; iħeġġeġ lill-Istati Membri biex japprofittaw ruħhom bis-sħiħ minn din l-opportunità li jitgħallmu minn xulxin u jitlob li l-Parlament jiġi kkonsultat dwar l-iskeda u l-iżviluppi f'dan il-qasam;

Jisħaq fuq il-ħtieġa ta' statistika aħjar fuq it-taħriġ ta' l-għalliema madwar l-Unjoni, sabiex jiġu inkoraġġiti l-iskambju ta' tagħrif, koperazzjoni akbar u l-iskambju ta' l-aħjar prattika; jipproponi li l-Istati Membri, f'koperazzjoni mal-Kummissjoni, iħejju sistemi li jiżguraw li tkun disponibbli faċilment dejta komparattiva dwar l-edukazzjoni ta' l-għalliema fuq il-medda kollha ta' l-edukazzjoni pre-skolari, primarja u sekondarja;

Iqis li, sabiex tiġi indirizzata l-vjolenza fl-iskejjel, hija ħaġa vitali li tintlaħaq koperazzjoni aktar mill-qrib bejn il-kapijiet tal-iskola u l-ġenituri u li jinħolqu l-għodod u l-proċeduri biex il-fenomenu jkun affrontat b'mod effettiv;

Jisħaq fuq l-importanza ta' tagħlim li jkun sensittiv għad-differenzi fit-trattament tas-sessi u fuq l-importanza tad-dimensjoni tal-ugwaljanza tas-sessi fit-taħriġ tal-għalliema;

Jistieden lill-Kummissjoni biex ixxerred il-mudelli tal-aħjar prattiki mill-Istati Membri li jtejbu l-ħiliet ġenerali tal-ħajja permezz ta' proġetti tal-iskola, e.g. is-saħħa, id-dieta u l-isport, ix-xjenza domestika u l-ippjanar finanzjarju privat;

Jistieden l-Istati Membri biex fit-taħriġ tal-għalliema jinkludu programmi dwar ir-riżoluzzjoni ta' konflitti, sabiex l-għalliema jitgħallmu strateġiji ġodda għar-riżoluzzjoni ta' kull tip ta' konflitt ġewwa l-klassijiet, u biex jirnexxilhom jindirizzaw ukoll il-vjolenza u l-aggressjoni;

Jistieden l-Istati Membri biex fit-taħriġ tal-għalliema jinkludu għarfien bażiku dwar l-Unjoni Ewropea, l-istituzzjonijiet tagħha u l-mod kif jiffunzjonaw u jirranġaw biex isiru żjarat prattiċi fl-Istituzzjonijiet Ewropej minn għalliema li jkunu għadhom qed jitħarrġu;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni kif ukoll lill-Gvernijiet u lill-Parlamenti ta' l-Istati Membri, lill-OECD, lill-Unesco u lill-Kunsill ta' l-Ewropa.

Il-Komunikazzjoni tal-Kummissjoni u l-qafas ġenerali

F'Awissu 2007, il-Kummissjoni ppubblikat Komunikazzjoni intitolata "Intejbu l-Kwalità ta' l-Edukazzjoni ta' l-Għalliema"

Din tevalwa s-sitwazzjoni kurrenti fl-Unjoni Ewropea fir-rigward ta' l-edukazzjoni u t-taħriġ ta' l-għalliema, u tipproponi li ssir riflessjoni komuni fuq l-azzjonijiet li jistgħu jittieħdu mill-Istati Membri ta' l-UE, bħala dawk responsabbli għall-organizzazzjoni u l-kontenut tas-sistemi ta' edukazzjoni u taħriġ skont it-Trattat KE.

Il-għanijiet ta' din il-Komunikazzjoni huma li jkun żgurat li l-provvediment għall-edukazzjoni ta' l-għalliema u għall-iżvilupp professjonali tagħhom ikun ikkoordinat u li jirċievi riżorsi adegwati; li jkun inkuraġġit li l-għalliema kollha jkunu jippossiedu l-għarfien, l-attitudnijiet u l-ħiliet pedagoġiċi li huma jinħtieġu biex ikunu effettivi; li jkun hemm appoġġ għall-professjonalizzazzjoni tat-tagħlim; u li ssir il-promozzjoni tar-riċerka fi ħdan il-professjoni tat-tagħlim, kif ukoll ta' l-istatus u l-għarfien tal-professjoni.

Il-qafas ġenerali huwa l-mutur biex jittejbu l-edukazzjoni u t-taħriġ fl-Ewropa, ħaġa li sseħħ fil-kuntest ta' l-Istrateġija ta' Liżbona.

Il-Kunsill ta' Barċellona f'Marzu 2002 adotta objettivi konkreti għat-titjib tas-sistemi ta' edukazzjoni u taħriġ li għandhom l-Istati Membri, inklużi l-edukazzjoni u t-taħriġ għall-għalliema u għal min iħarreġ.

Fl-2004, ir-Rapport Konġunt tal-Kunsill u l-Kummissjoni fuq il-progress lejn l-objettivi ta' Liżbona fl-oqsma ta' l-Edukazzjoni u t-Taħriġ talab li jiġu żviluppati prinċipji Ewropej komuni għall-kompetenzi u l-kwalifiki meħtieġa mill-għalliema u minn min iħarreġ.

F'Novembru 2006, il-Kunsill iddikjara li 'l-isforzi ta' l-istaff ta' l-għalliema għandhom ikunu appoġġjati minn żvilupp professjonali kontinwu', filwaqt li f'Novembru 2007 il-Kunsill adotta Konklużjonijiet dwar l-edukazzjoni ta' l-għalliema, fuq il-bażi tal-Komunikazzjoni tal-Kummissjoni.

Fost il-konklużjonijiet, il-Kunsill iddikjara li 'it-tagħlim ta' kwalità għolja huwa prerekwiżit għal edukazzjoni u taħriġ ta' kwalità għolja, li min-naħa tagħhom huma determinanti qawwija tal-kompetittività ta' l-Ewropa u tal-kapaċità tagħha li toħloq aktar impjiegi u tkabbir fuq medda twila ta' żmien f'konformità mal-miri ta' Liżbona'

ĠU C 300, 12.12.2007, p.7 .

Madankollu, s'issa għadu ma sarx progress biżżejjed lejn l-objettivi stabbiliti skont il-programm ta' l-Edukazzjoni u t-Taħriġ 2010 ta' l-Istrateġija ta' Liżbona.

Is-sitwazzjoni preżenti

Il-Komunikazzjoni tidentifika l-kwalità tat-tagħlim bħala fattur ewlieni partikulari li jikkontribwixxi għall-ħolqien ta' l-impjiegi, għall-kompetittività u għall-potenzjal ta' tkabbir ta' l-Ewropa f'dinja li qiegħda tigglobalizza, imma wkoll biex tittejjeb il-prestazzjoni ta' l-istudenti.

Hemm iżjed minn 6 miljun għalliem u għalliema fl-Ewropa, u għandhom irwol vitali billi jiżviluppaw l-għarfien u l-ħiliet kif ukoll billi għandhom irwol importanti fl-iżvilupp tat-tfal fis-soċjetà.

L-isfidi li jiffaċċjaw l-għalliema qed jiżdiedu aktar ma l-ambjenti edukattivi kulma jmur isiru aktar kumplessi u eteroġeni.

Madankollu, fl-istħarriġ ta' l-OECD ta' l-2005 "L-Għalliema huma Importanti"

"Teachers Matter: Attracting, Developing and Retaining Effective Teachers", ("L-Għalliema huma Importanti: L-Attirazzjoni u l-Iżvilupp ta' Għalliema Effettivi u l-Kapaċità li Jinżammu milli Jitilqu mill-Impjieg"), OECD 2005. , kważi l-pajjiżi kollha rrappurtaw nuqqasijiet fil-ħiliet tat-twassil tat-tagħlim, investiment baxx fit-taħriġ u l-iżvilupp kontinwu tal-forza tax-xogħol komposta mill-għalliema, u appoġġ dgħajjef fl-ewwel snin tax-xogħol bħala għalliema.

Hemm ukoll medda usa' ta' kwistjonijiet relatati x'wieħed iqis.

Pereżempju, bħala għadd fil-forza tax-xogħol iffurmata mill-għalliema n-nisa jgħoddu bil-wisq aktar mill-irġiel; hemm differenzi qawwija bejn il-pajjiżi fir-rigward tas-salarji ta' l-għalliema b'paragun mal-pagi medji; il-kapaċità li l-għalliema jinżammu milli jitilqu mill-impjieg huwa affettwat b'mod speċjali mill-kundizzjonijiet ġenerali tas-suq tax-xogħol; u l-professjoni ta' l-għalliema għandha persentaġġ għoli ta' ħaddiema li huma mdaħħla fl-età, bl-implikazzjoni inevitabbli li jeħtieġ li jiġi attirat għadd suffiċjenti ta' rekluti mmotivati u ta' kalibru għoli waqt li jkunu qed jirtiraw dawn l-għalliema ta' esperjenza.

Hemm firxa wiesgħa ħafna ta' fatturi li jinfluwenzaw il-fatt li l-istudenti jitgħallmu, inklużi l-potenzjal u l-motivazzjoni ta' l-istudenti stess, l-attitudni u l-appoġġ tal-familja tagħhom u ta' sħabhom għat-tagħlim, l-organizzazzjoni ta' l-iskola u l-kwalità ta' l-għalliema tagħhom.

Hija ħaġa diffiċli għal dawk li jagħmlu l-politiki li jinfluwenzaw il-parti l-kbira ta' dawn il-fatturi, għall-inqas għall-ġejjieni qarib

Executive summary, "Teachers Matter: Attracting, Developing and Retaining Effective Teachers", (Sommarju eżekuttiv, "L-Għalliema huma Importanti: L-Attirazzjoni u l-Iżvilupp ta' Għalliema Effettivi u l-Kapaċità li Jinżammu milli Jitilqu mill-Impjieg"), OECD, Novembru 2004, p.3. .

Madankollu, jista' jsir impatt sinjifikanti fuq is-sistemi edukattivi permezz ta' politiki li huma ffukati fuq l-għalliema.

Kif issottolinjat l-OECD, 'it-titjib ta' l-effiċjenza u l-ekwità ta' l-edukazzjoni mogħtija fl-iskejjel, fil-parti l-kbira, tiddependi mill-fatt li jkun żgurat li nies kompetenti jridu li jaħdmu bħala għalliema, li t-tagħlim mogħti minnhom huwa ta' kwalità għolja, u li l-istudenti kollha jkollhom aċċess għal livell għoli ta' tagħlim'

Bħala parti mill-iffaċċjar ta' l-isfidi ta' dinja li kulma jmur aktar qed issir globalizzata, l-Istati Membri għandhom ikomplu jieħdu aktar passi biex itejbu l-politiki tagħhom li huma ċċentrati fuq l-għalliema, bħala mod kif itejbu l-istandards ġenerali ta' l-edukazzjoni.

Din il-ħaġa tinkludi li jiġu indirizzati r-reklutaġġ ta' l-għalliema; it-taħriġ ta' l-għalliema, kemm it-taħriġ tal-bidu u kemm dak kontinwu; l-istatus tal-professjoni tat-tagħlim; l-immaniġġjar ta' l-iskejjel; u li jsir approfittar ġenwin minn dak li tista' toffri l-UE biex ma' dawn kollha jiġi miżjud il-valur, b'mod speċjali permezz ta' l-iskambju ta' l-aħjar prattika.

F'dan il-kuntest ġenerali, għandhom jitqiesu r-rakkomandazzjonijiet li ġejjin:

Irrekluta l-aħjar kandidati

Huwa importanti li l-Istati Membri jiżguraw li n-nefqa li jagħmlu fl-edukazzjoni tkun waħda effiċjenti u mmirata lejn dawk l-oqsma li se jiġġeneraw l-aħjar riżultati.

Kif jissottolinja rapport riċenti ta' McKinsey, 'l-evidenza disponibbli tissuġġerixxi li l-mutur priċipali tal-varjazzjoni fit-tagħlim min-naħa ta' l-istudenti fl-iskola huwa l-kwalità ta' l-għalliema'

'Kif l-iskejjel bl-aħjar prestazzjoni joħorġu fuq quddiem nett', Settembru 2007, p.

Pereżempju, filwaqt li t-tnaqqis fid-daqsijiet tal-klassijiet itejjeb il-prestazzjoni ġenerali ta' l-istudenti, l-evidenza tissuġġerixxi li l-grad ta' titjib huwa wisq inqas milli kieku l-istess studenti jkunu mgħallma b'mod konsistenti minn għalliema effettivi u ta' l-aqwa prestazzjoni.

Bil-kuntrarju huwa veru wkoll: jekk student(a) jitqiegħed/titqiegħed b'mod konsistenti f'idejn għalliema li m'humiex ta' kwalità, il-prestazzjoni tiegħu/tagħha se tiġi affettwata b'mod sinjifikanti, impatt li huwa partikularment enfasizzat matul is-snin bikrija importanti ħafna ta' l-edukazzjoni

Fil-Komunikazzjoni tagħha ta' l-2006 'L-Effiċjenza u l-Ekwità fis-Sistemi Ewropej ta' Edukazzjoni u ta' Taħriġ' ( COM(2006)0481 , 8.9.2006), il-Kummissjoni tikkonkludi li "l-edukazzjoni ta' qabel il-primarja għandha l-ogħla rati ta' redditu mill-continuum kollu kemm hu tat-tagħlim tul il-ħajja", p.3.

Ara wkoll pp. 5-7. .

Għalhekk l-isfida ewlenija hija li jkun żgurat li l-aħjar kandidati jsiru għalliema.

Dan ma japplikax biss għall-assigurazzjoni li proporzjoni mhux ħażin ta' l-aħjar gradwati jagħtu preferenza lill-professjoni tat-tagħlim meta jagħżlu l-karriera tagħhom.

Is-sistemi ta' l-iskejjel se jibbenefikaw ukoll, f'dak li hu l-indirizzar tan-nuqqas ta' għalliema u l-introduzzjoni ta' ħiliet ġodda u ta' siwi, billi professjonisti ta' l-esperjenza u ta' kwalità għolja minn oqsma oħra tal-ħajja jiġu attirati lejn il-professjoni tat-tagħlim fi stadju aktar tard fil-karrieri tagħhom.

Tejjeb l-istatus, l-għarfien u r-rimunerazzjoni fil-professjoni tat-tagħlim

Il-professjoni tat-tagħlim kultant hija meqjusa bħala għażla ta' karriera tat-tieni klassi: f'ċerti pajjiżi hemm tendenza għal reġistrazzjoni fi programmi inizjali ta' edukazzjoni għal għalliema bħala 'għażla ta' sikurezza fil-każ li jmur jiddeterjora s-suq tax-xogħol tal-gradwati'

"Teachers Matter: Attracting, Developing and Retaining Effective Teachers", ("L-Għalliema huma Importanti: L-Attirazzjoni u l-Iżvilupp ta' Għalliema Effettivi u l-Kapaċità li Jinżammu milli Jitilqu mill-Impjieg"), OECD 2005, p.102. .

Madankollu, sistemi ta' l-iskejjel li huma ta' suċċess m'humiex imsejsa fuq għalliema tat-tieni klassi.

Huwa importanti li t-tagħlim ikun meqjus bħala professjoni attraenti għall-aħjar kandidati.

Il-punt ewlieni f'din il-kwistjoni huwa l-istatus ta' l-għalliema fis-soċjetà.

Studji juru li l-mod kif inhu meqjus l-istatus huwa marbut mill-qrib kemm mas-selezzjoni u kemm mar-rimunerazzjoni.

L-introduzzjoni ta' l-għażla kompetittiva fil-proċess tar-reklutaġġ ta' l-għalliema tista' tirrendi t-tagħlim aktar attraenti, billi din tisfida t-twemmin li 'kulħadd jista' jagħallem'.

Bl-istess modd, filwaqt li t-tagħlim huwa essenzjalment karriera vokazzjonali u s-salarju rari jissemma mill-kandidati bħala l-motivazzjoni prinċipali biex jidħlu fil-professjoni, madankollu huwa importanti li r-rimunerazzjoni - u l-ewwel salarji - ikunu kif għandhom ikunu.

Kif jenfasizza McKinsey, 'is-sistemi tal-aqwa prestazzjoni kollha […] ħallsu salarji tal-bidu li kienu ta' l-istess livell tal-medja ta' l-OECD jew ogħla, meta mqabbla mal-prodott gross domestiku (GDP) per capita tagħhom'

'Kif l-iskejjel bl-aħjar prestazzjoni joħorġu fuq quddiem nett', Settembru 2007, p.

Il-paga, l-istatus u s-sodisfazzjoni bix-xogħol ukoll huma elementi importanti biex jiġi żgurat li staff tajjeb jinżamm fl-impjieg, staff li inkella jiġi mħajjar jitlaq mix-xogħol tat-tagħlim minn karrieri mħallsa aħjar fis-settur privat – b'mod speċjali l-għalliema tax-xjenza u tat-teknoloġija.

Kif tenfasizza l-Komunikazzjoni tal-Kummissjoni, 'huwa inqas probabbli li jitilqu mill-professjoni għalliema li meta mqabbla ma' professjonijiet oħra jirċievu ħlas ogħla'

Investi fit-taħriġ kemm dak tal-bidu u kemm dak kontinwu

Ladarba jkunu ġew magħżula u rreklutati l-aħjar għalliema kandidati, l-isfida tkun li jiġi żgurat li dawn l-għalliema jiġu mibdula f'edukaturi l-aktar effettivi.

Biex isir dan jeħtieġ li l-għalliema jiżviluppaw sett speċifiku ta' ħiliet u għarfien, u mill-banda l-oħra jeħtieġ li jsir investiment sinjifikanti biex jiġu mħarrġa kemm l-għalliema l-ġodda u kemm dawk ta' l-esperjenza.

Għalhekk, l-Istati Membri għandhom ikomplu jtejbu t-taħriġ tal-bidu tal-għalliema u jiffaċilitaw l-iżvilupp professjonali kontinwu għall-għalliema tul il-karriera kollha tagħhom, sabiex ikollhom opportunitajiet biex itejbu u jaġġornaw il-kwalifiki tagħhom, kif ukoll il-ħiliet pedagoġiki tagħhom.

Biex tkun żgurata l-kwalità tat-taħriġ ta' l-għalliema, għandha tkun prijorità wkoll il-kwalità ta' l-għalliema li jkunu qed jipprovdu t-taħriġ.

Għal din ir-raġuni huwa importanti li jkun rikonoxxut ir-rwol li għalliema kompetenti ħafna u ta' l-esperjenza jista' jkollhom fit-taħriġ ta' kollegi aktar ġodda.

Tista' tiġi kkunsidrata l-possibilità li jsir ftit tat-tnaqqis fil-lezzjonijiet li jagħtu dawn l-għalliema ta'esperjenza sabiex ikunu jistgħu jiddedikaw aktar ħin għat-taħriġ tal-kollegi tagħhom.

B'mod simili, li kull skola tiġi mħeġġa li tuża r-riżorsi tagħha stess sabiex l-għalliema jkunu jistgħu jitgħallmu flimkien - u minn xulxin - hija ħaġa importanti u tista' tgħin biex jittejbu l-ambjenti tat-tagħlim b'mod ġenerali.

Hekk kif ir-rwol ta' l-għalliema jkun għaddej jinbidel, għandha tinbidel ukoll l-għażla kollha tat-taħriġ disponibbli.

Pereżempju l-edukazzjoni fit-TIK (ICT) għandha tiġi prijoritizzata biex ikun iggarantit għarfien aġġornat ta' l-iżviluppi teknoloġiċi riċenti u li l-għalliema jkollhom il-ħiliet meħtieġa biex japprofittaw ruħhom minn dawn fil-klassi.

Barra minn hekk, għandu jiġi pprovdut investiment suffiċjenti għar-reklutaġġ u t-taħriġ ta' għalliema ta' lingwi barranin, sabiex l-iskejjel ikollhom ir-riżorsi meħtieġa biex itejbu t-tagħlim tal-lingwi barranin - u biex jipprovdu dan minn età bikrija ħafna.

Appoġġja bis-saħħa l-iskambju ta' l-aħjar prattika

Filwaqt li hemm stabbiliti 'l fuq minn sebgħa u għoxrin sistema edukattiva differenti madwar l-UE, hemm ukoll firxa wiesgħa ta' riżultati differenti li joħorġu minnħom.

Dan il-fatt iwassal għall-konklużjoni inevitabbli li s-sistemi ta' xi Stati Membri qed jagħtu prestazzjoni aħjar minn oħrajn.

Jidher ċar li hemm ħtieġa kbira li l-Istati Membri jitgħallmu minn xulxin u li bejniethom iwettqu skambju ta' l-aħjar prattika skont il-livelli ta' referenza u l-istandards internazzjonali – għalkemm jeħtieġ li ssir statistika komparattiva aħjar biex jiġu ffaċilitati dawn l-iskambji bejn l-Istati Membri.

Ovvjament l-iskambji ta' l-aħjar prattika jistgħu jsiru kemm fil-livell makro u kemm fil-livell mikro.

Fil-livell makro, l-Istati Membri dan l-aħħar qablu li jaħdmu flimkien fil-qasam tal-edukazzjoni tal-għalliema u li jagħmlu skambju bejniethom tal-aħjar prattika permezz tal-Metodu ta' Koordinazzjoni Miftuħ fil-Kunsill – u din il-ħaġa qed tintlaqa' b'idejn miftuħa, filwaqt li jiġi ssottolinjat li din hija opportunità li l-Istati Membri għandhom japprofittaw ruħhom minnha b'mod ġenwin.

Fil-livell mikro, l-UE għandha rwol billi tinkoraġġixxi għalliema minn pajjiżi differenti biex jitgħallmu minn xulxin direttament permezz tal-programmi ta' mobilità fil-livell ta' skola, u notevolment permezz tal-Comenius.

Dan l-abbozz ta' rapport jappoġġja bil-qawwa dawn l-inizjattivi ta' mobilità.

Ippromwovi aktar teħid ta' deċiżjonijiet fil-livell ta' skola

Ir-riċerka tissuġġerixxi li t-tmexxija u l-immaniġġjar ta' skola "ma jiħux anqas mit-tieni post wara t-tagħlim fil-klassi bħala influwenza fuq il-fatt li wieħed jitgħallem"

'Kif l-iskejjel bl-aħjar prestazzjoni joħorgu fuq quddiem nett', Settembru 2007, p.

12.) u li mmaniġġjar ta' skola li jkun bl-esperjenza u effettiv iwassal biex madwar l-iskola kollha jkun hemm kultura fejn wieħed jistenna ħafna suċċess.

Fl-istess ħin kull skola għandha ambjent uniku u partikulari, mill-firxa ta' tfal li jkollha sar-riżorsi u l-istaff tagħha.

F'dan il-kuntest, il-mexxejja ta' kull skola għandu jkollhom aktar responsabilità, f'kollaborazzjoni mal-ġenituri u mal-partijiet interessat tal-komunità lokali, li jindirizzaw u jimmaniġġjaw l-isfidi partikulari tagħhom, inklużi l-ħtiġijiet tagħhom stess f'dak li hu taħriġ ta' għalliema.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


dwar il-proposta għal deċiżjoni tal-Parlament Ewropew u tal-Kunsill li tikkonċerna s-sena Ewropea tal-Kreattività u l-Innovazzjoni (2009)

Kumitat għall-Kultura u l-Edukazzjoni

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2008)0159 ),

– wara li kkunsidra l-Artikolu 251 u l-Artikoli 149 u 150 tat-Trattat KE, skont liema artikoli l-Kummissjoni ppreżentat il-proposta lill-Parlament ( C6-0151/2008 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li ikkunsidra r-rapport ta' Kumitat għall-Kultura u l-Edukazzjoni ( A6‐0319/2008 ),

Japprova l-proposta tal-Kummissjoni kif emendata;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal deċiżjoni

Test propost mill-Kummissjoni

Billi l-promozzjoni tal-kreattività u tal-kapaċità għall-innovazzjoni permezz tat-tagħlim tul il-ħajja taqa' fi ħdan l-għanijiet ta' programmi eżistenti, b'mod partikolari fil-Programm tat-Tagħlim Tul il-Ħajja , Sena bħal din tista' tiġi implimentata permezz ta' l-użu tal-programm fi ħdan il-marġni eżistenti li hi tipprovdi għall-istabbiliment ta' prijoritajiet ta' finanzjament fuq bażi annwali jew multiannwali; il-programmi u l-linji politiċi f'oqsma oħra, bħall-intrapriża , il-koeżjoni, l-iżvilupp rurali, ir-riċerka u s-soċjetà ta' l-informazzjoni , jinkontribwixxu wkoll għall-promozzjoni ta' kreattività u għal kapaċità għall-innovazzjoni u jistgħu jappoġġjaw l-inizjattiva fi ħdan l-oqfsa legali rispettivi tagħhom.

Billi l-promozzjoni tal-kreattività u tal-kapaċità għall-innovazzjoni permezz tat-tagħlim tul il-ħajja taqa' fi ħdan l-għanijiet tal-programmi Komunitarji eżistenti, Sena bħal din tista' tiġi implimentata permezz tal-użu ta' dawk il-programmi fi ħdan il-marġni eżistenti li huma jipprovdu għall-istabbiliment ta' prijoritajiet ta' finanzjament fuq bażi annwali jew multiannwali; il-programmi u l-linji politiċi f'oqsma oħra, bħall-kultura, il-komunikazzjoni, l-intrapriża , il-koeżjoni, l-iżvilupp rurali, ir-riċerka u s-soċjetà tal-informatika , jinkontribwixxu wkoll għall-promozzjoni tal-kreattività u għal kapaċità għall-innovazzjoni u jistgħu jappoġġjaw l-inizjattiva fi ħdan l-oqfsa legali rispettivi tagħhom.

Proposta għal deċiżjoni

Test propost mill-Kummissjoni

(a) il-kisba ta' ambjent li jiffavorixxi l-innovazzjoni , il-flessibiltà u l-adattabilità f'dinja li qed tinbidel b'mod rapidu u t-treġija kreattiva tad-diversità ; għandhom jitqiesu l-forom kollha ta' innovazzjoni, inklużi l-innovazzjoni soċjali u intraprenditorjali ;

(a) il-kisba ta' ambjent li jiffavorixxi l-innovazzjoni u l-adattabilità f'dinja li qed tinbidel b'mod rapidu; għandhom jitqiesu l-forom kollha ta' innovazzjoni, inklużi l-innovazzjoni soċjali u dik intraprenditorjali ;

Proposta għal deċiżjoni

Test propost mill-Kummissjoni

(aa) l-enfasi fuq il-ftuħ għad-diversità kulturali bħala mezz ta' trawwim tal-komunikazzjoni interkulturali u ta' promozzjoni ta' rabtiet eqreb bejn l-oqsma differenti tal-arti, u kif ukoll mal-iskejjel u l-universitajiet;

Proposta għal deċiżjoni

Test propost mill-Kummissjoni

(b) l-istimolu tas-sensitività fl-estetika, l-iżvilupp ta' l-emozzjonijiet, il-ħsieb laterali u l-intuwizzjoni u t-trawwim ta' kreattività fit-tfal kollha mill-istadji l-aktar bikrin ta' l-iżvilupp inkluża l-formazzjoni pre-skolastika;

(b) l-istimolu tas-sensitività fl-estetika, l-iżvilupp tal-emozzjonijiet, il-ħsieb kreattiv u l-intuwizzjoni fit-tfal kollha mill-istadji l-aktar bikrin tal-iżvilupp inkluża l-formazzjoni pre-skolastika;

Proposta għal deċiżjoni

Test propost mill-Kummissjoni

(c) żieda fl-għarfien f'dik li hija importanza tal-kreattività, l-innovazzjoni u l-intraprenditorija għall-iżvilupp personali, kif ukoll għat-tkabbir ekonomiku u l-impjiegi; u t-trawwim ta' mħuħ intraprenditorjali, b'mod partikolari fost iż-żgħażagħ ;

(c) iż-żieda fl-għarfien f'dik li hija importanza tal-kreattività, l-innovazzjoni u l-intraprenditorija għall-iżvilupp personali, kif ukoll għat-tkabbir ekonomiku u l-impjiegi; u t-trawwim ta' mentalità intraprenditorjali, b'mod partikolari fost iż-żgħażagħ, permezz ta' kooperazzjoni mad-dinja tal-kummerċ ;

Proposta għal deċiżjoni

Test propost mill-Kummissjoni

(f) it-tkabbir ta' l-aċċess, u t-tnaqqis tad-differenzi fl-aċċess, għal varjetà ta' forom kreattivi ta' espressjoni ta' l-individwu innifsu , permezz ta' edukazzjoni formali , u b'mod partikolari matul is-snin l-aktar formattivi taż-żgħażagħ, biex b'hekk ma jixxekkilx l-iżvilupp personali ta' xi wħud minnhom;

(f) it-tkabbir tal-aċċess għal varjetà ta' forom kreattivi ta' espressjoni tal-individwu nnifsu , kemm permezz ta' edukazzjoni formali u kif ukoll permezz ta' attivitajiet mhux formali u informali għaż-żgħażagħ ;

Proposta għal deċiżjoni

Artikolu 2 – paragrafu 2 – punt g

Test propost mill-Kummissjoni

(g) il-ħolqien ta' kuxjenza fost il-persuni li l-kreattività, it-tagħrif u l-flessibbiltà huma importanti fi żminijiet ta' bidliet teknoloġiċi rapidi u ta' integrazzjoni globali lejn ħajja soddisfaċenti u ta' ġid; u t-tħejjija ta' poplu li jwassal għat-titjib ta' l-opportunitajiet fil-karriera fl-oqsma kollha fejn il-kreattività u l-kapaċità għall-innovazzjoni għandhom rwol importanti;

(g) it-trawwim ta' kuxjenza fost il-persuni , kemm jekk ġewwa u kif ukoll jekk barra s-suq tax-xogħol, li l-kreattività, it-tagħrif u l-flessibbiltà huma importanti fi żminijiet ta' bidliet teknoloġiċi rapidi u ta' integrazzjoni globali lejn ħajja sodisfaċenti u ta' ġid; u t-tħejjija tal-poplu sabiex ikollu iktar opportunitajiet fil-karriera fl-oqsma kollha fejn il-kreattività u l-kapaċità għall-innovazzjoni għandhom irwol importanti;

Proposta għal deċiżjoni

Test propost mill-Kummissjoni

(h) il-promozzjoni ta' rabtiet aktar mill-qrib bejn l-arti, il-kummerċ u l-iskejjel u l-universitajiet;

imħassar

Proposta għal deċiżjoni

Test propost mill-Kummissjoni

(i) l-iżvilupp tal-kreattività u tal-kapaċità għall-innovazzjoni permezz ta' attivitajiet mhux formali u informali għaż-żgħażagħ;

imħassar

Proposta għal deċiżjoni

Test propost mill-Kummissjoni

(j) l-inkoraġġiment ta' dawk li mhumiex fis-suq tax-xogħol biex jiżviluppaw il-potenzjal kreattiv għas-sodisfazzjon personali tagħhom u għal dawk li qed ifittxu x-xogħol biex tittejjeb l-attraenza tagħhom fis-suq tax-xogħol;

imħassar

Proposta għal deċiżjoni

Test propost mill-Kummissjoni

(l) it-titjib fid-disponibilità lejn id-diversità kulturali bħala mezz ta' trawwim ta' komunikazzjoni interkulturali u influwenza reċiproka artistika; kif ukoll

imħassar

Proposta għal deċiżjoni

Test propost mill-Kummissjoni

(m) l-iżvilupp tal-kreattività u tal-kapaċità innovattiva fl-organizzazzjonijiet privati u pubbliċi permezz tat-taħriġ u l-inkoraġġiment fl-organizzazzjoniijet biex jagħmlu użu aħjar mill-kapaċitajiet kreattivi ta' l-individwi , l-impjegati kif ukoll tal-klijenti jew ta' l-utenti .

(m) l-iżvilupp tal-kreattività u tal-kapaċità innovattiva fl-organizzazzjonijiet privati u pubbliċi permezz tat-taħriġ u l-inkoraġġiment tagħhom biex jagħmlu użu aħjar mill-kapaċitajiet kreattivi kemm tal-impjegati kif ukoll tal-klijenti .

Proposta għal deċiżjoni

Test propost mill-Kummissjoni

Kull Stat Membru għandu jaħtar koordinatur nazzjonali responsabbli għall-organizzazzjoni tas-sehem tiegħu fis-Sena Ewropea tal-Kreattività u l-Innovazzjoni fejn ma jkunx possibbli għall-Koordinatur nazzjonali ta' Liżbona li jaqdi dan ir-rwol b'mod effettiv .

Il-koordinatur għandu jiżgura l-koordinazzjoni fil-livell nazzjonali ta' l-azzjonijiet relatati mas-Sena Ewropea tal-Kreattività u l-Innovazzjoni.

Kull Stat Membru għandu jaħtar koordinatur nazzjonali responsabbli għall-organizzazzjoni tas-sehem tiegħu fis-Sena Ewropea tal-Kreattività u l-Innovazzjoni.

Il-koordinatur għandu jiżgura l-koordinazzjoni fil-livell nazzjonali tal-azzjonijiet relatati mas-Sena Ewropea tal-Kreattività u l-Innovazzjoni.

Proposta għal deċiżjoni

Test propost mill-Kummissjoni

Bla ħsara għall-appoġġ li jista' jingħata lis-Sena mill-programmi u mil-linji politiċi f'oqsma oħra bħall-intrapriża, il-koeżjoni, ir-riċerka u s-soċjetà ta' l-informazzjoni, il-kofinanzjament f'livell Ewropew ta' l-attivitajiet fi ħdan il-qafas tas-Sena għandu jkun konformi mal-prijoritajiet u r-regoli li japplikaw għall-programmi eżistenti fil-qasam ta' l-edukazzjoni u t-taħriġ, u b'mod partikolari l-Programm ta' Tagħlim Tul il-Ħajja .

Il-kofinanzjament f'livell Ewropew tal-attivitajiet fi ħdan il-qafas tas-Sena għandu jkun konformi mal-prijoritajiet u r-regoli li japplikaw , fuq bażi annwali jew multiannwali, għall-programmi eżistenti , b'mod partikulari fil-qasam tal-edukazzjoni u t-taħriġ.

Fejn ikun xieraq, il-programmi u l-linji politiċi f'oqsma oħra, bħall-kultura, il-komunikazzjoni, l-intrapriża, il-koeżjoni, l-iżvilupp rurali, ir-riċerka u s-soċjetà tal-informatika, jistgħu jappoġġjaw is-Sena.

Il-proposta tal-Kummissjoni

Wieħed għandu jħares lejn il-proposta tal-Kummissjoni fil-kuntest tat-temi Ewropej varji li għalihom kienu ddedikati snin suċċessivi, peress li s-sena 2006 kienet is-Sena Ewropea għall-Mobilità tal-Ħaddiema, l-2007 s-Sena Ewropea tal-Opportunitajiet Ugwali u l-2008 s-Sena Ewropea għad-Djalogu Interkulturali.

Kif indikat il-Kummissjoni, l-għan ġenerali tas-Sena Ewropea 2009 huwa l-promozzjoni tal-kreattività għal kulħadd bħala mutur li jmexxi l-innovazzjoni u bħala fattur ewlieni għall-iżvilupp ta' kompetenzi personali, professjonali, intraprenditorjali u soċjali fil-proċess tat-tagħlim tul il-ħajja.

Il-miżuri proposti għall-promozzjoni tal-kreattività u tal-kapaċità għall-innovazzjoni se jitfasslu għal kull stadju tat-tagħlim tul il-ħajja minn forom varji ta' edukazzjoni u taħriġ matul il-ħajja tax-xogħol sal-fażi ta' wara l-irtirar.

Bħal fil-każ tas-Snin Ewropej preċedenti, il-miżuri proposti se jinkludu kampanji ta' tagħrif u ta' promozzjoni, avvenimenti u inizjattivi fil-livell Ewropew, nazzjonali, reġjonali u lokali biex jitwasslu l-messaġġi ewlenin u jinxtered it-tagħrif dwar eżempji ta' prattika tajba.

Il-Kummissjoni mhux qed tfittex finanzjament speċjali għas-sena kkonċernata.

Dan il-finanzjament se jkun ipprovdut taħt il-baġits amministrattivi u l-programmi Komunitarji eżistenti.

Osservazzjonijiet

Il-proposta tal-Kummissjoni fiha ħafna inizjattivi u ideat tajbin.

Ir-rapporteur taqbel ma' l-opinjoni tal-Kummissjoni kemm fir-rigward tal-bżonn li l-Ewropa tenfasizza l-kapaċitajiet kreattivi u innovattivi tagħha minħabba raġunijiet soċjali u ekonomiċi u kif ukoll fir-rigward tal-bżonn li jiżdied il-potenzjal tal-Ewropa biex tkun kapaċi taffaċċja l-isfidi u l-opportunitajiet tal-globalizzazzjoni.

Ir-rapporteur tosserva li d-drawwa li sena Ewropea tkun iddedikata għal tema partikolari hija mezz biex tiżdied il-kuxjenza pubblika, it-tixrid ta' tagħrif dwar prattika tajba, l-istimolu tad-dibattitu politiku tar-riċerka, il-kreattività u l-innovazzjoni u l-promozzjoni tad-dibattiti u l-iskambji politiċi u biex il-pubbliku jkun iktar attiv.

Madankollu, sabiex jiġi evitat li s-snin Ewropej isiru sempliċement eżerċizzju ta' relazzjonijiet pubbliċi, għandhom isiru sforzi biex l-objettivi u r-riżultati tagħhom jiġu kkonsolidati fil-kuntest ta' politiki, programmi u inizjattivi speċifiċi oħra fl-oqsma kollha, filwaqt li fl-istess ħin jingħata impetus għal azzjonijiet u politiki ġodda.

Għal din ir-raġuni, kull sena għandha titnieda sensiela ta' miżuri li jkomplu lil hinn mill-aħħar tas-sena u li jikkomplementaw objettivi, azzjonijiet u politiki oħra.

Ir-rapporteur tqis li fl-aħħar ta' kull sena, għandu jiġi ppreżentat rapport mill-Kummissjoni dwar ir-riżultati miksuba f'termini ta' valur miżjud fil-livell nazzjonali u f'dak Ewropew u dwar il-benefiċċji speċifiċi għan-nies.

Ftehim bejn il-Kunsill u l-Parlament Ewropew li jikkonkludi l-proċedura ta' kodeċiżjoni

Ir-rapporteur tilqa' b'sodisfazzjon id-deċiżjoni tal-Kummissjoni li tippreżenta l-proposta tagħha skont il-proċedura ta' kodeċiżjoni, filwaqt li żgurat l-involviment sħiħ tal-awtorità leġiżlattiva, tal-Parlament Ewropew u tal-Kunsill, fin-nomina tas-Sena.

Ir-rapporteur tilqa' b'sodisfazzjon ukoll il-kooperazzjoni interistituzzjonali kostruttiva u b'moħħ miftuħ li qed isseħħ fir-rigward tal-proposta tal-Kummissjoni li qed tiġi kkunsidrata.

Tinnota wkoll li l-abbozz ta' rapport jirrifletti l-konklużjonijiet tad-diskussjonijiet mal-Kunsill u mal-Kummissjoni taħt il-proċedura ta' kodeċiżjoni u tosserva wkoll li jeħtieġ li l-proċedura tiġi konkluża bil-għan li jiġu ffinalizzati l-preparazzjonijiet u n-nomina tas-sena kkonċernata fi żmien l-iskadenzi speċifikati.

PROĊEDURA

Is-sena Ewropea tal-Kreattività u l-Innovazzjoni (2009)

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


dwar il-proposta għal Deċiżjoni Qafas tal-Kunsill li temenda d-Deċiżjoni Qafas 2002/475/JHA dwar il-ġlieda kontra t-terroriżmu

Kumitat għal-Libertajiet Ċivili, il-Ġustizzja u l-Intern

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

OPINJONI TAL-KUMITAT GĦALL-AFFARIJIET LEGALI….

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal Deċiżjoni Qafas tal-Kunsill li temenda d-Deċiżjoni Qafas 2002/475/JHA dwar il-ġlieda kontra t-terroriżmu

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni ( COM(2007)0650 ),

– wara li kkunsidra l-linjigwida tal-Kunsill tat-18 ta' April 2008,

Ara r-reġistru pubbliku tal-Kunsill : http://register.consilium.europa.eu/pdf/mt/08/st08/st08707.mt08.pdf

– wara li kkunsidra l-Artikolu 29, l-Artikolu 31(1)(e) u l-Artikolu 34(2)(b) tat-Trattat UE,

– wara li kkunsidra l-Artikolu 39(1) tat-Trattat UE, skont liema Artikolu ġie ikkonsultat mill-Kunsill ( C6-0466/2007 ),

– wara li kkunsidra l-Artikoli 93 u 51 tar-Regoli ta' Proċedura tiegħu

– wara li kkunsidra r-rapport tal-Kumitat għall-Affarijiet Ċivili, il-Ġustizzja u l-Intern u l-opinjoni tal-Kumitat għall-Affarijiet Legali ( A6-0323/2008 ),

Japprova l-proposta tal-Kummissjoni kif emendata;

Jitlob lill-Kummissjoni sabiex konsegwentement tbiddel il-proposta tagħha, skont l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jistieden lill-Kunsill u lill-Kummissjoni biex wara d-dħul fis-seħħ tat-Trattat ta' Liżbona, jittrattaw b'urġenza kull proposta sussegwenti li jkollha l-għan li temenda t-test preżenti skont l-Artikolu 10 tal-Protokoll dwar id-dispożizzjonijiet tranżizzjonali li għandhom ikunu annessi mat-Trattat dwar l-Unjoni Ewropea, mat-Trattat dwar l-operat tal-Unjoni Ewropea u mat-Trattat li jwaqqaf il-Komunità Ewropea ta' l-Enerġija Atomika u d-Dikjarazzjoni Nru 50 marbuta miegħu;

Jiddikjara ruħu diġà mħejji biex - ladarba jidħol fis-seħħ it-Trattat ta' Liżbona - jekk ikun hemm bżonn, jeżamina kull proposta bħal din skont il-proċedura ta' urġenza u f'koperazzjoni mill-qrib mal-parlamenti tal-Istati Membri; f'każ li l-proposta l-ġdida tkun tirrifletti s-sustanza ta' din l-opinjoni, tkun tista' tapplika l-proċedura stabbilita fil-ftehima interistituzzjonali dwar il-kodifikazzjoni;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal deċiżjoni qafas – att li jemenda

Premessa 6a (ġdida)

Test propost mill-Kummissjoni

(6a) L-azzjoni ta' l-Unjoni Ewropea fil-kamp tal-ġlieda kontra t-terroriżmu għandha titwettaq b'koperazzjoni mill-qrib mal-awtoritajiet lokali u reġjonali li għandhom irwol ewlieni xi jwettqu, speċjalment f'dak li għandu x'jaqsam mal-prevenzjoni, sakemm l-awturi jew l-instigaturi ta' atti terroristiċi jkunu jgħixu fi ħdan komunitajiet lokali fejn jitħalltu mal-popolazzjoni tagħhom, u fejn jużaw is-servizzi u l-istrumenti tad-demokrazija ta' dawn il-komunitajiet.

Ġustifikazzjoni

F'qasam li jaffettwa b'mod dirett id-drittijiet taċ-ċittadini, l-awtorijiet lokali u reġjonali għandu jkollhom irwol ewlieni. mhux biss għax huma jikkostitwixxu l-livell amministrattiv l-iktar qrib taċ-ċittadini, iżda wkoll minħabba li l-awturi u l-instigaturi ta' atti terroristiċi ta' kuljum jgħixu fi ħdan l-istess popolazzjonijiet.

Test propost mill-Kummissjoni

(7) Il-proposta attwali tipprevedi l-kriminalizzazzjoni ta' reati marbuta mat-terroriżmu sabiex tikkontribbwixxi għall-għan ta' politika aktar ġenerali tal-prevenzjoni tat-terroriżmu permezz tat-tnaqqis fit-tixrid ta' dawk il-materjali li jistgħu jinċitaw lil persuni sabiex iwettqu attakki terrroristiċi.

(7) Il-proposta attwali tipprevedi l-kriminalizzazzjoni ta' reati marbuta mat-terroriżmu sabiex tikkontribbwixxi għall-għan ta' politika aktar ġenerali tal-prevenzjoni tat-terroriżmu permezz tat-tnaqqis fit-tixrid ta' dawk il-materjali li jkollhom l-intenzjoni u t-tendenza li jinċitaw lil persuni sabiex iwettqu attakki terrroristiċi.

Test propost mill-Kummissjoni

(10) Id-definizzjoni ta' reati terroristiċi, inklużi reati marbuta ma' attivitajiet terroristiċi, għandha tiġi approssimata aktar fl-Istati Membri kollha, sabiex tkopri l- provokazzjoni pubblika sabiex jitwettaq reat terroristiku, ir-reklutaġġ u t-taħriġ għal skopijiet terroristiċi, meta jitwettqu intenzjonalment.

(10) Id-definizzjoni ta' reati terroristiċi, inklużi reati marbuta ma' attivitajiet terroristiċi, għandha tiġi approssimata aktar fl-Istati Membri kollha, sabiex tkopri l- inċitament pubbliku sabiex jitwettaq reat terroristiku, ir-reklutaġġ u t-taħriġ għal skopijiet terroristiċi, meta jitwettqu intenzjonalment.

(Din l-emenda tapplika għat-test leġiżlattiv li qed ikun eżaminat kollu kemm hu, minbarra l-premessa 9; jekk tiġi adottata, ikollhom isiru aġġustamenti tekniċi fit-test kollu.)

Ġustifikazzjoni

It-terminu 'provokazzjoni' għandu jkun sostitwit b' 'inċitament' minħabba li t-terminu ta' l-aħħar huwa kunċett aktar ċar u huwa użat aktar spiss fil-lingwaġġ legali.

Barra minn hekk, it-terminu 'inċitament' huwa dak li ġie adottat fil-proposta ta' deċiżjoni qafas dwar il-ġlieda kontra r-razziżmu u l-ksenofobija.

Test propost mill-Kummissjoni

(11) Għandhom jingħataw pieni u sanzjonijiet lill-persuni naturali u ġuridiċi li jkunu wettqu jew li huma responsabbli għall-provokazzjoni pubblika sabiex jitwettqu reati terroristiċi, ir-reklutaġġ għal skopijiet ta' terroriżmu u t-taħriġ għal skopijiet ta' terroriżmu, meta dawn jitwettqu b'mod illegali u intenzjonalment.

Dawn il-forom ta' aġir għandhom ikunu punibbli ugwalment fl-Istati Membri kollha indipendentement minn jekk jitwettqux permezz ta' l-Internet jew le.

(11) Għandhom jingħataw pieni u sanzjonijiet lill-persuni naturali u ġuridiċi li jkunu wettqu inċitament pubbliku sabiex jitwettqu reati terroristiċi, ir-reklutaġġ għal skopijiet ta' terroriżmu u t-taħriġ għal skopijiet ta' terroriżmu, meta dawn jitwettqu intenzjonalment.

Premessa 11 a (ġdida)

Test propost mill-Kummissjoni

(11a) In-nuqqas min-naħa tal-Kunsill li jaqbel dwar drittijiet proċedurali fil-proċeduri kriminali jxekkel il-koperazzjoni ġudizzjarja Ewropea; dan il-falliment ta' ftehim għandu jintegħleb b'mod urġenti.

Test propost mill-Kummissjoni

(12) Għandhom jiġu stabbiliti regoli ġurisdizzjonali ulterjuri biex jiġi żgurat li provokazzjoni pubblika sabiex jitwettqu reati terroristiċi, ir-reklutaġġ għal skopijiet ta' terroriżmu u t-taħriġ għal skopijiet ta' terroriżmu jkunu jistgħtu jitħarrku b'mod effikaċi meta dawn ikunu diretti lejn it-twettiq ta' offiża terroristika jew jirriżultaw f'offiża ta' din ix-xorta li hi suġġetta għall-ġurisdizzjoni ta' Stat Membru.

imħassra

Ġustifikazzjoni

Din il-premessa hija l-eku tal-paragrafu ġdid 1a li l-Kummissjoni qed tipproponi li żżid mal-Artikolu 9 tad-deċiżjoni qafas.

Ir-rapporteur tissuġġerixxi li s-sustanza ta' dak il-paragrafu l-ġdid m'għandux jifforma parti minn dan l-abbozz ta' rapport, minħabba li hija jidhrilha li r-regoli ġurisdizzjonali stabbiliti minn dak il-paragrafu jmorru 'l bogħod wisq – għalhekk hija ħaġa loġika li ssir talba biex din il-premessa titħassar.

Proposta għal deċiżjoni qafas – att li jemenda

Premessa 12 a (ġdida)

Test propost mill-Kummissjoni

(12a) Din id-Deċiżjoni Qafas tinsab tikkomplementa l-Konvenzjoni tal-Kunsill ta' l-Ewropa dwar il-Prevenzjoni tat-Terroriżmu tas-16 ta' Mejju 2005, u, għaldaqstant, hija ħaġa essenzjali li, b'mod parallel mad-dħul fis-seħħ ta' din id-Deċiżjoni Qafas, l-Istati Membri kollha jirratifikaw dik il-Konvenzjoni.

Ġustifikazzjoni

Bla ebda dubju hu ta' valur miżjud li jiddaħħal il-ksur previst mill-Konvenzjoni tal-Kunsill tal-Ewropa fil-qafas ġuridiku tal-Unjoni, iktar preċiżament, fid-Deċiżjoni Qafas 2002/475/ĠAI, għaliex dan jippermetti li dawk l-offiżi jiddaħħlu f'reġim ġuridiku iktar komprensiv.

Hemm madankollu l-ħtieġa li l-Istati Membri jirratifikaw dik il-Konvenzjoni, peress li d-Deċiżjoni Qafas mhix maħsuba biex toħdilha postha.

L-applikazzjoni, b'mod parallel, taż-żewġ strumenti se tiggarantixxi protezzjoni aktar qawwija kontra t-terroriżmu, kemm fl-UE kif ukoll fil-pajjiżi terzi li huma membri tal-Kunsill ta' l-Ewropa.

Test propost mill-Kummissjoni

(14) L-Unjoni tosserva l-prinċipji rikonoxxuti fl-Artikolu 6(2) tat-Trattat dwar l-Unjoni Ewropea u li jidhru fil-Karta dwar Drittijiet Fundamentali ta' l- Unjoni Ewropea, b'mod partikolari l-Kapitoli II u VI tiegħu.

Xejn f'din id-Deċiżjoni Qafas ma jista' jkun interpretat li hu maħsub li jnaqqas jew jirrestrinġi d-drittijiet jew il-libertajiet fundamentali bħall-libertà ta' espressjoni, il-libertà li tissieħeb , jew ta' assoċjazzjoni, id-dritt għar-rispett tal-privatezza u l-ħajja familjari, inkluż id-dritt għar-rispett tal-konfidenzalità tal-korrispondenza.

(14) L-Unjoni tosserva l-prinċipji rikonoxxuti fl-Artikolu 6(2) tat-Trattat dwar l-Unjoni Ewropea u li jidhru fil-Karta dwar Drittijiet Fundamentali tal- Unjoni Ewropea, b'mod partikolari l-Kapitoli II u VI tiegħu.

Xejn f'din id-Deċiżjoni Qafas ma jista' jkun interpretat li hu maħsub li jnaqqas jew jirrestrinġi d-drittijiet jew il-libertajiet fundamentali bħall-libertà ta' espressjoni, il-libertà li tinġabar fi grupp , jew ta' assoċjazzjoni, il-libertà tal-istampa u l-libertà tal-espressjoni jew ta' midja oħra, jew id-dritt għar-rispett tal-privatezza u l-ħajja familjari, inkluż id-dritt għar-rispett tal-konfidenzalità tal-korrispondenza, inkluż il-kontenut ta' posta elettronika jew ta' xorti oħra ta' korrispondenza , li tkopri wkoll il-kontenut ta' imejls u tipi oħra ta' korrispondenza elettronika.

Test propost mill-Kummissjoni

(15) Provokazzjoni pubblika sabiex jitwettqu reati terroristiċi, ir-reklutaġġ għal skopijiet terroristiċi u t-taħriġ għal skopijiet terroristiċi huma delitti intenzjonali.

Għaldaqstant, xejn f'din id-Deċiżjoni Qafas ma jista' jkun interpretat li hu maħsub li jnaqqas jew jirrestrinġi t-tixrid ta' informazzjoni għal finijiet xjentifiċi, akkademiċi jew ta' rappurtar.

L-espressjoni ta' fehmiet radikali, polemiċi jew kontroversjali fid-dibattitu pubbliku dwar kwistjonijiet politiċi sensittivi, inkluż it-terroriżmu, ma tidħolx fl-ambitu ta' din id-Deċiżjoni Qafas u, b'mod partikolari, tad-definizzjoni ta' provokazzjoni pubblika sabiex jitwettqu reati terroristiċi,

(15) Inċitament pubbliku sabiex jitwettqu reati terroristiċi, ir-reklutaġġ għal skopijiet terroristiċi u t-taħriġ għal skopijiet terroristiċi huma delitti intenzjonali.

Għaldaqstant, xejn f'din id-Deċiżjoni Qafas ma jista' jkun interpretat li hu maħsub li jnaqqas jew jirrestrinġi t-tixrid ta' informazzjoni għal finijiet xjentifiċi, akkademiċi , artistiċi jew ta' rappurtar.

L-espressjoni ta' fehmiet radikali, polemiċi jew kontroversjali fid-dibattitu pubbliku dwar kwistjonijiet politiċi sensittivi, inkluż it-terroriżmu, ma tidħolx fl-ambitu ta' din id-Deċiżjoni Qafas u, b'mod partikolari, tad-definizzjoni ta' inċitament pubbliku sabiex jitwettqu reati terroristiċi,

Ġustifikazzjoni

L-istess ġustifikazzjoni tal-emenda 2.

Barra minn hekk it-tixrid ta' produzzjonijiet artistiċi għandu jgawdi mill-istess protezzjoni bħal ma jgawdi t-tixrid ta' informazzjoni għal raġunijiet xjentifiċi, akkademiċi jew ta' rappurtaġġ.

Premessa 15 a (ġdida)

Test propost mill-Kummissjoni

(15 a) Il-kriminalizzazzjoni tal-atti elenkati f'din id-Deċiżjoni Qafas għandha titwettaq b'tali mod li jkun proporzjonat mal-għanijiet leġittimi mixtieqa, meħtieġa u xierqa f'soċjetà demokratika, u nondiskriminatorju.

B'mod partikulari, dawn għandhom ikunu kompatibbli mal-Karta tad-Drittijiet Fundamentali tal-Unjoni Ewropea u mal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali.

Proposta għal deċiżjoni qafas – att li jemenda

Artikolu 1 – punt -1 (ġdid)

Deċiżjoni qafas 2002/475/ĠAI

Test propost mill-Kummissjoni

(-1) L-Artikolu 1(2) jiġi emendat kif ġej:

Din id-Deċiżjoni Qafas m'għandhiex ikollha l-effett li tibdel l-obbligu li jkunu rispettati d-drittijiet fundamentali u l-prinċipji legali fundamentali kif inhuma ggarantiti fl-Artikolu 6 tat-Trattat dwar l-Unjoni Ewropea, fil-Karta tad-Drittijiet Fundamentali tal-Unjoni Ewropea u fil-Konvenzjoni Ewropea dwar id-Drittijiet tal-Bniedem ."

Deċiżjoni qafas 2002/475/ĠAI

Test propost mill-Kummissjoni

(a) " provokazzjoni pubblika sabiex jitwettaq reat terroristiku" tfisser id-distribuzzjoni, jew inkella t-tqegħid għad-dispożizzjoni, ta' messaġġ lill-pubbliku, bl-intenzjoni tal-inċitazzjoni tat- twettiq ta' wieħed mill-atti elenkati fl-Artikolu 1(1) (a) sa (h), fejn din il-imġiba , kemm jekk tippromwovi direttament reati terroristiċi kif ukoll jekk le, tikkaġuna periklu li jista' jitwettaq reat wieħed jew aktar.

(a) (a)" inċitament pubbliku sabiex jitwettaq reat terroristiku" tfisser id-distribuzzjoni, jew inkella t-tqegħid għad-dispożizzjoni, ta' messaġġ lill-pubbliku li għandu għan ċar u intenzjonat li jippromwovi it- twettiq ta' wieħed mir-reati elenkati fl-Artikolu 1(1)(a) sa (h), fejn din l-imġiba b'mod ċar u bla dubju tikkaġuna periklu li jista' jitwettaq reat wieħed jew aktar bħal dawn ;

Proposta għal deċiżjoni-qafas – att li jemenda

Deċiżjoni qafas 2002/475/ĠAI

Test propost mill-Kummissjoni

(b) "ir-reklutaġġ għal skopijiet ta' terroriżmu" jfisser li wieħed ifittex persuna oħra sabiex twettaq wieħed mill-atti elenkati fl-Artikolu 1(1), jew fl-Artikolu 2(2).

(b) "reklutaġġ għal skopijiet ta' terroriżmu" tfisser li wieħed intenzjonalment ifittex persuna oħra sabiex twettaq wieħed mir-reati elenkati fl-Artikolu 1(1) (a) sa (h) , jew fl-Artikolu 2(2);

Ġustifikazzjoni

Jidher loġiku li jkun eskluż punt (i) tal-Artikolu 1(1) (u għalhekk li ssir referenza biss għall-punti (a) sa (h)) minħabba li huwa diffiċli ħafna li wieħed jimmaġina li reklutaġġ għal skop terroristiku jista' jkollu bħala għan it-theddida li jitwettaq reat terroristiku.

Deċiżjoni qafas 2002/475/ĠAI

Test propost mill-Kummissjoni

(c) "it-taħriġ għal skopijiet ta' terroriżmu" jfisser li tiġi pprovduta struzzjoni dwar kif isiru jew jintużaw l-isplussivi, l-armi tan-nar jew armi oħra jew is-sustanzi tossiċi jew perikolużi, jew dwar metodi u tekniki oħra speċifiċi, għall-iskop li jitwettaq wieħed jew aktar mill-atti elenkati fl-Artikolu 1(1), bix-xjenza li l-ħiliet ipprovduti jkunu maħsuba biex jintużaw għal dan l-iskop.

(c) "it-taħriġ għal skopijiet ta' terroriżmu" jfisser li tiġi pprovduta struzzjoni dwar kif isiru jew jintużaw l-isplussivi, l-armi tan-nar jew armi oħra jew is-sustanzi tossiċi jew perikolużi, jew dwar metodi u tekniki oħra speċifiċi, għall-iskop li jitwettaq wieħed jew aktar mir - reati elenkati fl-Artikolu 1(1) (a) sa (h) , bix-xjenza li l-ħiliet ipprovduti jkunu maħsuba biex jintużaw għal dan l-iskop.

Ġustifikazzjoni

Jidher loġiku li jkun eskluż punt i) tal-Artikolu 1 (1) (u għalhekk li ssir referenza biss għall-punti a) sa h)) minħabba li huwa diffiċli ħafna li wieħed jaħseb li taħriġ għal skop terroristiku jista' jkollu bħala għan il-periklu li jitwettaq reat terroristiku.

Deċiżjoni qafas 2002/475/ĠAI

Test propost mill-Kummissjoni

(d) serq aggravat bl-iskop li jitwettaq wieħed jew aktar mill-atti elenkati fl-Artikolu 1(1);

(d) serq aggravat bl-iskop li jitwettaq wieħed jew aktar mir-reati elenkati fl-Artikolu 1(1);

Deċiżjoni qafas 2002/475/ĠAI

Test propost mill-Kummissjoni

(e) estorsjoni bl-iskop li jitwettaq xi wieħed mill-atti elenkati fl-Artikolu 1(1);

(e) estorsjoni bl-iskop li jitwettaq xi wieħed mir-reati elenkati fl-Artikolu 1(1);

Deċiżjoni qafas 2002/475/ĠAI

Test propost mill-Kummissjoni

(f) it-tħejjija ta' dokumenti amministrattivi foloz bl-iskop li jitwettaq xi wieħed mill-atti elenkati fl-Artikolu 1(1)(a) sa (h) u l-Artikolu 2(2)(b).

(f) it-tħejjija ta' dokumenti amministrattivi foloz bl-iskop li jitwettaq xi wieħed mir-reati elenkati fl-Artikolu 1(1)(a) sa (h) u l-Artikolu 2(2)(b).

Proposta għal deċiżjoni qafas – att li jemenda

Deċiżjoni qafas 2002/475/ĠAI

Artikolu 3 – paragrafu 3 a (ġdid)

Test propost mill-Kummissjoni

L-Istati Membri għandhom jiżguraw li l-atti msemmija f'paragrafu 2(a) sa (c) tal-Artikolu preżenti jkunu kriminalizzati bir-rispett li jixraq għall-obbligi relatati mal-libertà tal-kelma u l-libertà tal-assoċjazzjoni li permezz tagħhom huma marbuta dawk l-Istati, b'mod partikulari dawk l-obbligi relatati mal-libertà tal-istampa u l-libertà tal-espressjoni f'mezzi oħra tal-midja, u bir-rispett mistenni għall-kunfidenzjalità tal-korrispondenza, inkluż il-kontenut ta' imejls u tipi oħra ta' korrispondenza elettronika.

Il-kriminalizzazzjoni tal-atti koperti f'paragrafu 2(a) sa (c) m'għandhiex ikollha l-effett li tnaqqas jew tillimita t-tixrid ta' tagħrif għal għanijiet xjentifiċi, akkademiċi, artistiċi jew ta' rappurtar, l-espressjoni ta' fehmiet radikali, polemiċi jew kontroversjali fid-dibattitu politiku dwar kwistjonijiet politiċi sensittivi, inkluż it-terroriżmu.

Deċiżjoni qafas 2002/475/ĠAI

Artikolu 3 – paragrafu 3 b (ġdid)

Test propost mill-Kummissjoni

L-Istati Membri għandhom jiżguraw ukoll li l-kriminalizzazzjoni tal-atti msemmija f'paragrafu 2(a) sa (c) ta' dan l-Artikolu titwettaq b'tali mod li tkun proporzjonali man-natura u ċ-ċirkostanza tar-reat, b'kunsiderazzjoni għall-għanijiet leġittimi segwiti u għall-bżonn tagħhom f'soċjetà demokratika, u għandha teskludi kull forma ta' arbitrarjetà u kull trattament diskriminatorju jew razzist.

Ġustifikazzjoni

Sabiex ikun żgurat bilanċ fit-test, għandha ssir riferenza speċifika għall-prinċipji fundamentali tal-proporzjonalità, in-neċessità u n-nondiskriminazzjoni.

Deċiżjoni qafas 2002/475/ĠAI

Test propost mill-Kummissjoni

Kull Stat Membru għandu wkoll jistabbilixxi l-ġuriżdizzjoni tiegħu fuq ir-reati msemmija fl-Artikolu 3(2) (a) sa (c) fejn ir-reat kien immirat lejn jew irriżulta fit-twettiq ta' reat imsemmi fl-Artikolu 1 u tali reat irid jaqa' taħt il-ġuriżdizzjoni ta' l-Istat Membru skont xi wieħed mill-kriterji stipulati fil-paragrafu 1(a) sa (e) ta' dan l-Artikolu ."

Stat Membru jista' jiddeċiedi li ma japplikax jew li japplika biss f'każijiet jew f'ċirkostanzi speċifiċi, id-dispożizzjonijiet ta' ġurisdizzjoni stabbiliti f'paragrafu 1(d) u (e) fir-rigward tar-reati msemmija fl-Artikolu 3(2) (a) sa (c) u fl-Artikolu 4 sakemm dawn id-dispożizzjonijiet ikunu marbuta mar-reati msemmija fl-Artikolu 3 (2)(a) sa (c). "

Ġustifikazzjoni

L-Istati Membri m'għandhomx ikunu obbligati jistabbilixxu l-ġurisdizzjoni tagħhom b'mod extraterritorjali f'dak li jirrigwarda t-tliet tipi ġodda ta' reati, minħabba li din hija kwistjoni sensittiva ħafna minħabba li tvarja ħafna l-perċezzjoni tagħha minn Stat Membru għall-ieħor.

Għalhekk l-Istati Membri għandu jkollhom l-għażla li jiddeċiedu jekk japplikawx jew le r-regoli ta' ġurisdizzjoni stabbiliti fil-punti (d) u (e) tal-Artikolu 9.

Kuntest

It-terroriżmu ma feġġx bl-attakki tal-11 ta' Settembru 2001, imma dawn urew lid-dinja l-kobor ta' din it-theddida u qajmu mistoqsijiet ġodda dwar il-mod kif jista' jitwaqqaf.

L-Unjoni Ewropea (UE), li ffissat l-objettiv għaliha nnifisha li toffri liċ-ċittadini tagħha livell għoli ta' sigurtà fi spazju ta' libertà, sigurtà u ġustizzja, ma qagħditx tistenna biex tirreaġixxi.

Fuqu jiddependu s-sigurtà tal-500 miljun abitant tagħha, u anke d-difiża tal-valuri u l-prinċipji essenzjali li fuqhom hi msawra l-Unjoni.

Għalhekk ġiet adottata sensiela sħiħa ta' miżuri fix-xhur ta' wara l-attakki ta' New York, fosthom id-Deċiżjoni Qafas 2002/475/ĠAI dwar il-ġlieda kontra t-terroriżmu (intenzjonata biex tqarreb id-definizzjonijiet tal-infrazzjonijiet terroristiċi fid-diversi Stati Membri u biex jiġi garantit li jiġu previsti sanzjonijiet adattati fir-rigward tal-persuni naturali u legali li jkunu l-awturi jew ir-responsabbli għal infrazzjonijiet ta' dan it-tip).

Minn dak iż-żmien 'l hawn l-UE ripetutament esperjenzat it-traġedji fit-territorju tagħha bħala riżultat tal-attività terroristika (f'Madrid f'Marzu 2004, f'Londra f'Lulju 2005).

Dan il-fatt ta spinta lill-UE biex issaħħaħ l-isforzi tagħha biex tiġġieled kontra attività bħal din u żżommha milli ssir.

Biċċa xogħol li saret bil-wisq aktar diffiċli peress li l-għodda u l-metodi użati mit-terroristi ġġeddu u ġew iddiversifikati.

L-iżvilupp tat-teknoloġiji tal-informazzjoni u tal-komunikazzjoni, u b'mod partikulari tal-internet, lil dawn fil-fatt offrielhom palk globali awtentiku li minnu huma jistgħu jxerrdu, bi spiża u riskju minimi, messaġġi ta' propaganda u anke istruzzjonijiet għall-użu u gwidi ta' taħriġ online.

Biex l-UE u l-Istati Membri tagħha jkunu jistgħu jaffrontaw b'mod aktar effiċjenti lil dan it-terroriżmu modern u l-modus operandi l-ġdid tiegħu, il-Kummissjoni Ewropea pproponiet ir-reviżjoni tad-Deċiżjoni Qafas tal-2002

ĠU L 164, 22.6.2002, p.3-7 u l-allinjament tagħha għal mal-Konvenzjoni tal-Kunsill tal-Ewropa għall-Prevenzjoni tat-Terroriżmu tal-2005,

http://conventions.coe.int/Treaty/MT/Treaties/Html/196.htm speċifikament l-inklużjoni fil-kunċett ta' terroriżmu ta' ċertu atti ta' tħejjija speċifiċi: il-provokazzjoni pubblika sabiex jitwettqu reati terroristiċi, ir-reklutaġġ għal skopijiet terroristiċi u t-taħriġ għal skopijiet terroristiċi.

Pożizzjoni tar-rapporteur

Ir-rapporteur tifraħ bir-rieda tal-Kummissjoni li ssaħħaħ l-azzjoni tal-Unjoni Ewropea f'dak li għandu x'jaqsam mal-ġlieda kontra r-reklutaġġ u t-taħriġ għal skopijiet terroristiċi u tikkunsidra li jingħata valur miżjud reali jekk din l-azzjoni tiddaħħal fil-qafas istituzzjonali integrat tal-UE (bla proċeduri twal ta' firma u ratifika), jekk għal dawn l-atti ta' tħejjija speċifiċi jiġi previst reġim ġuridiku uniformi fir-rigward tan-natura u tal-livell tas-sanzjonijiet penali, u jekk ikun permess li jiġu applikati għalihom il-mekkaniżmi ta' koperazzjoni tal-UE li jirreferu għad-Deċiżjoni Qafas tal-2002

Pereżempju, id-Deċiżjoni tal-Kunsill 2005/671/ĠAI tal-20 ta' Settembru 2005 dwar l-iskambju ta' informazzjoni u l-koperazzjoni fir-rigward ta' reati terroristiċi (ĠU L 253, 29.9.2005, p.

Ir-rapporteur tqis madankollu li l-proposta tal-Kummissjoni, li tipprevedi l-kriminalizzazzjoni tal-"provokazzjoni pubblika sabiex jitwettaq reat terroristiku", tista' tinvolvi riskji għal-libertajiet u għad-drittijiet fundamentali peress li hawnhekk m'humiex se jkunu sanzjonati biss ir-reati terroristiċi nfushom, imma anke l-kliem jew il-kitbiet li jista' jkollhom bħala effett it-twettiq ta' reat terroristiku jew sempliċiment ikunu suxxettibbli li jkollhom tali effett.

Issa, fil-fehma tar-rapporteur, din il-proposta ma tippermettix, hekk kif inhi, la li tiġi definita b'mod ċar u preċiż biżżejjed l-imġiba li għandha tiġi kkriminalizzata, u lanqas li jkun hemm rispons bl-istess mod għaż-żewġ objettivi li ma tistax tinħall ir-rabta ta' bejnithom, li huma l-ġlieda kontra t-terroriżmu u r-rispett tad-drittijiet tal-bniedem u tal-libertajiet fundamentali.

U meta wieħed iqis il-limitu, ġieli fil-prattika bla saħħa, bejn il-libertà ta' espressjoni u l-ksur tad-dritt, ir-rapporteur tibża' li dawn in-nuqqasijiet jistgħu jitftħu t-triq għal abbużi.

Għalhekk qed tissuġerixxi f'dan l-abbozz ta' rapport ċertu għadd ta' modifiki intenzjonati biex jerġgħu jekwilibraw lit-test tal-Kummissjoni u biex itejbu l-livell ta' sigurtà legali tiegħu.

Din il-ħidma hi msawra prinċipalment fuq il-punti li ġejjin: il-kunċett ta' "provokazzjoni pubblika" u d-definizzjoni tiegħu, il-garanziji f'dak li għandu x'jaqsam mal-ħarsien tal-libertajiet fundamentali, il-kriminalizzazzjoni ta' kwalunkwe tentattiv ta' twettiq ta' xi wieħed mit-tliet reati ġodda u r-regoli ta' ġurisdizzjoni applikabbli għal dawn tal-aħħar.

Il-kunċett ta' "provokazzjoni pubblika sabiex jitwettaq reat terroristiku"

Ir-rapporteur hi tal-opinjoni li hemm bżonn li tiġi definita ulterjurment id-definizzjoni tal-"provokazzjoni pubblika sabiex jitwettaq reat terroristiku".

Jidhrilha li l-ewwel nett it-terminu nnifsu ta' "provokazzjoni", meta wieħed iqis id-definizzjoni mċajpra tiegħu, hu suxxetibbli li jwassal għal konfużjoni u li għalhekk hu mixtieq li jiġi sostitwit b'dak ta' "inċitament", li attwalment jintuża aktar fil-lingwaġġ penali.

Barra minn hekk, il-Kummissjoni żammet il-kunċett ta' "inċitament pubbliku għall-vjolenza jew il-mibgħeda" fil-proposta

http://eur-lex.europa.eu/LexUriServ/LexUriServ.do?uri=COM:2001:0664:FIN:MT:PDF taghħa għal Deċiżjoni Qafas dwar il-ġlieda kontra r-razziżmu u l-ksenofobija (għażla li għamel ukoll il-Kunsill fil-linja gwida tiegħu tas-26 ta' Frar 2008

Imbagħad, fir-rigward tal-kontenut tad-definizzjoni, ikun xieraq, skont ir-rapporteur, li l-firxa ta' mġiba li tista' tkun kriminalizzata tiġi delinjata b'mod aktar strett.

Hi tqis ukoll li l-imġiba kkonċernata għandha toħloq periklu "ta' vera" – u mhux sempliċiment wieħed ipotetiku – li jitwettaq reat terroristiku, jew fi kliem ieħor, għandha teżisti rabta stretta biżżejjed bejn l-inċitament u l-eventwalità li jitwettaq att terroristiku.

Is-salvagwardji f'dak li għandu x'jaqsam mal-protezzjoni tad-drittijiet tal-bniedem u tal-libertajiet fundamentali

Ir-rapporteur tappoġġja bis-sħiħ li jiġu introdotti, fil-parti tat-test li tinkludi d-dispożizzjonijiet legali, klawżoli ta' salvagwardja ekwivalenti għal dawk tal-Artikolu 12 tal-Konvenzjoni tal-Kunsill tal-Ewropa għall-prevenzjoni tat-terroriżmu.

Fil-fatt, għalkemm il-Kummissjoni ħadet kważi kelma b'kelma fil-proposta tagħha d-definizzjonijiet ta' "provokazzjoni pubblika", ta' "reklutaġġ" u ta' "taħriġ" inklużi f'din il-Konvenzjoni, ħalliet barra l-gwidi previsti fl-Artikolu 12, li l-Kunsill tal-Ewropa nnifsu jikkunsidra għaldaqstant li ma jistgħux jiġu sseparati minn dawn ir-reati peress li huma essenzjali għall-interpretazzjoni tagħhom.

Ir-rapporteur tixtieq tagħmel tajjeb għal din l-omissjoni u n-nuqqas ta' ekwilibriju li jirriżulta minnha billi tintroduċi fil-korp tat-test dispożizzjonijiet ġodda intenzjonati biex, minn naħa, ifakkru lill-Istati Membri fil-ħtieġa li tiġi rispettata l-Karta tad-Drittijiet Fundamentali tal-UE u l-obbligi tagħhom f'dak li għandu x'jaqsam mal-libertà ta' espressjoni u mal-libertà ta' assoċjazzjoni, u min-naħa l-oħra, il-fatt li dawn ir-reati għandhom ikunu proporzjonati "fir-rigward tal-għanijiet leġittimi li jkunu qed jiġu segwiti u tal-ħtieġa tagħhom f'soċjetà demokratika" u jeskludu kull forma ta' arbitrarjetà, ta' trattament diskriminatorju jew razzista.

Klawżoli ta' salvagwardja ta' dan it-tip huma, fil-fehma tar-rapporteur, fl-istess ħin indispensabbli f'termini ta' sigurtà legali għaċ-ċittadini Ewropej u f'termini ta' koerenza meta mqabblin mal-pożizzjoni tal-Kunsill tal-Ewropa.

Il-kriminalizzazzjoni ta' tentattivi

Fuq din il-kwistjoni, ir-rapporteur qegħda fuq l-istess linja bħall-Kummissjoni li, fl-Artikolu 4(2) tal-proposta tagħha, teskludi kull obbligu ta' kriminalizzazzjoni ta' tentattiv li jitwettaq wieħed mit-tliet reati ġodda previsti fl-Artikolu 3(2)(a) sa (c).

Fi ħdan il-Kunsill, il-kriminalizzazzjoni ta' tentattiv ta' 'reklutaġġ' u ta' tentattiv ta' 'taħriġ' madankollu ġiet diskussa – peress li xi wħud mill-Istati Membri huma favur u oħrajn huma kontra.

(Tentattiv ta' 'provokazzjoni pubblika' huwa ħaġa li diffiċli tikkonċepixxiha, għalhekk il-possibilità li jkun iddikjarat bħala reat kriminali tneħħiet mill-ewwel.)

L-arranġament li finalment ġie adottat mill-Kunsill fil-linja gwida tiegħu tat-18 ta' April 2008 (kif ukoll mill-Kunsill tal-Ewropa fil-Konvenzjoni dwar il-Prevenzjoni tat-Terroriżmu) huwa dak ta' kriminalizzazzjoni fakultattiva ta' tentattiv ta' reklutaġġ u ta' taħriġ.

Għar-rapporteur, għalkemm din is-soluzzjoni hija aktar raġonevoli mill-kriminalizzazzjoni obbligatorja li qed jipproponu ċerti Stati Membri, hu preferibbli li tkun aċċettata l-formulazzjoni tal-Kummissjoni u għalhekk li ma jitressqux emendi dwar dan il-punt.

Ir-regoli ta' ġurisdizzjoni applikabbli għar-reati l-ġodda

Ir-rapporteur, bħall-Kunsill, tqis li l-paragrafu 1a l-ġdid li ġie inkorporat mill-Kummissjoni fl-Artikolu 9 tad-Deċiżjoni Qafas hu eżaġerat u għalhekk m'għandux jinżamm.

Hi lanqas taqbel mal-idea li tkun imposta fuq l-Istati Membri li jistabbilixxu l-ġurisdizzjoni tagħhom b'mod estraterritorjali f'dak li jirrigwarda t-tliet reati l-ġodda, peress li hi kwistjoni estremament sensittiva li l-perċezzjoni tagħha tvarja bil-kbir minn Stat Membru għal ieħor, Tipproponi għalhekk li l-Istati Membri titħallielhom l-għażla jekk japplikawx jew le r-regoli ta' ġurisdizzjoni stabbiliti fil-punti (d) u (e) tal-Artikolu 9.

F'kull każ dan hu li kien ġie propost inizjalment minn għadd ta' delegazzjonijiet fi ħdan il-Kunsill.

Konklużjoni

Ir-rapporteur tieħu t-theddida terroristika bis-serjetà ħafna u tinsab imħassba dwar iż-żieda enormi f'dawn l-aħħar snin fil-għadd ta' siti ta' propaganda terroristika (li attwalment jgħoddu madwar 5000) u dwar l-impatt li dawn is-siti jistgħu jkollhom, b'mod partikulari f'dak li jirrigwarda r-radikalizzazzjoni ta' mġiba u ta' reklutaġġ għall-kawża terroristika.

Hi tqis madankollu li, għalkemm hu essenzjali li tiġi affrontata din il-problema, hemm bżonn ta' viġilanza partikulari fir-rigward tal-mod ta' kif dan għandu jsir, peress li f'qasam daqstant sensittiv hemm ir-riskju li l-isforzi biex tiżdied is-sigurtà taċ-ċittadini Ewropej fil-prattika jirriżultaw f'restrizzjonijiet tad-drittijiet u l-libertajiet ta' dawk l-istess ċittadini.

Il-prijorità ewlenija tagħha hi għalhekk li jitfassal test ekwilibrat u legalment ċar li jkun jippermetti l-konċiljazzjoni ta' effikaċja akbar fil-ġlieda kontra t-terroriżmu ma' livell għoli ta' protezzjoni tad-drittijiet tal-bniedem u tal-libertajiet fundamentali.

OPINJONI TAL-KUMITAT GĦALL-AFFARIJIET LEGALI

għall-Kumitat għal-Libertajiet Ċivili, il-Ġustizzja u l-Intern

dwar il-proposta għal Deċiżjoni Qafas tal-Kunsill li temenda d-Deċiżjoni Qafas 2002/475/JHA dwar il-ġlieda kontra t-terroriżmu

Rapporteur għal opinjoni:

ĠUSTIFIKAZZJONI QASIRA

Id-Deċiżjoni Qafas 2002/475/JHA fi żmienha kienet ġrajja importanti fil-ġlieda kontra t-terroriżmu fl-UE.

Bis-saħħa tagħha kienet armonizzata d-definizzjoni tat-terroriżmu, u l-pieni applikabbli għalih, fl-Istati Membri kollha.

Il-Kummissjoni, bl-għan li taġġorna l-istrumenti legali disponibbli u, fuq kollox, bl-intenzjoni ċara li tistabbilixxi qafas legali xieraq għaċ-ċiberterroriżmu, ressqet proposta biex timmodifika d-Deċiżjoni Qafas.

Il-proposta tal-Kummissjoni żżid tliet reati mat-test oriġinali:

§ il-provokazzjoni pubblika għat-twettiq ta' reati terroristiċi,

§ ir-reklutaġġ għal skopijiet ta' terroriżmu, u

§ it-taħriġ tat-terroristi.

Il-Kummissjoni bbażat ruħha fil-biċċa l-kbira fuq il-Konvenzjoni tal-Kunsill ta' l-Ewropa dwar il-Prevenzjoni tat-Terroriżmu, li, fost affarijiet oħra, tipprevedi dawn it-tliet tipi ta' reati.

Minkejja l-apparenzi, l-inklużjoni ta' dawn it-tliet tipi ta' reati hija bla dubju valur miżjud għaliex twessa' l-kamp ta' applikazzjoni tad-Deċiżjoni Qafas:

§ l-ewwel nett, id-definizzjoni ta' "attività terrorista" prevista fid-Deċiżjoni Qafas hija iktar wiesgħa u kompluta minn dik derivata mill-Konvenzjoni tal-Kunsill ta' l-Ewropa.

Pereżempju, l-ebda waħda mill-konvenzjonijiet tan-NU li din tagħmel referenza għalihom ma tkopri l-mewt taċ-ċivili kkawżata minn armi tan-nar (jissemmew biss l-isplussivi

Ara l-anness tal-Konvenzjoni tal-Kunsill ta' l-Ewropa. ); u

§ it-tieni nett, ir-reġim legali stabbilit mid-Deċiżjoni Qafas hu komplut ħafna u jinkludi, pereżempju, reġim ta' sanzjonijiet li se jkun applikat awtomatikament għat-tliet tipi ta' reati msemmija hawn fuq.

Madankollu, hu essenzjali li l-Istati Membri jirratifikaw mill-iktar fis possibbli l-Konvenzjoni tal-Kunsill ta' l-Ewropa dwar il-prevenzjoni tat-terroriżmu, ladarba l-applikazzjoni, b'mod paralleli u kkombinat, ta' dawn iż-żewġ strumenti toffri l-aħjar garanziji għaċ-ċittadini ta' l-Unjoni u għaċ-ċittadini ta' l-Istati Membri tal-Kunsill ta' l-Ewropa.

F'dak li jikkonċerna l-ħarsien tad-drittijiet tal-bniedem u tal-libertajiet fundamentali, hu kurċjali li wieħed jippreċiża mill-bidu nett li bil-qafas ġuridiku attwali, dawn id-drittijiet, u b'mod partikolari l-libertà ta' l-espressjoni u ta' assoċjazzjoni, huma garantiti bis-sħiħ, kemm fil-livell tad-Deċiżjoni Qafas (Artikolu 1(2)), kemm ta' l-Unjoni Ewropea (Artikolu 6 tat-Trattat UE u l-Karta tad-Drittijiet Fundamentali ta' l-UE), u kemm permezz tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, li l-prinċipji u l-każistika tagħha japplikaw għall-UE.

Mhux xogħol żejjed li jsiru preċiżjonijiet fid-Deċiżjoni Qafas, b'insistenza fuq il-libertà ta' l-espressjoni u ta' assoċjazzjoni u billi tissemma' l-Karta tad-Drittijiet Fundamentali.

Madankollu, hu essenzjali li wieħed jagħmilha ċara li, minnha nnifisha, is-sistema legali ta' l-UE tipproteġi bis-sħiħ id-drittijiet tal-bniedem.

Kwalunkwe sforz biex il-ġlieda kontra t-terroriżmu tkun kontrapposta għall-ħarsien tad-drittijiet tal-bniedem (fejn wieħed jingħata x'jifhem li l-ġlieda kontra t-terroriżmu tista' ssir biss b'detriment għad-drittijiet tal-bniedem) irid ikun skartat b'mod enfatiku: mhux talli dawn l-objettivi m'humiex inkompatibbli, iżda talli l-ġustifikazzjoni suprema tal-ġlieda kontra t-terroriżmu hija d-difiża tad-drittijiet tal-bniedem.

Din id-dikotomija hija artifiċjali, legalment żbaljata u politikament perikoluża.

Fl-aħħarnett, f'dak li jikkonċerna t-taħriġ għal skopijiet ta' terroriżmu, huwa ssuġġerit li anke l-attentat li wieħed jipprovdi taħriġ bħal dan ikun meqjus bħala reat, ladarba l-possibilità li wieħed jiskopri u jżarma infrastrutturi ta' taħriġ qabel dawn jintużaw hija waħda reali u trid tkun prevista.

Kollox ma' kollox, għalkemm tista' tittejjeb, il-proposta tal-Kummissjoni hija rilevanti għaliex tikkostitwixxi progress notevoli biex il-ġlieda kontra t-terroriżmu fl-UE ssir b'mod iktar effettiv.

Hu importanti li wieħed jissottolinja li l-proposta tal-Kummissjoni se tippermetti lill-Istati Membri mhux biss li jiġġieldu kontra ċ-ċiberterroriżmu imma wkoll li jinnewtralizzaw kull tip ta' messaġġ pubbliku li jikkostitwixxi provokazzjoni pubblika jew apoloġija għat-terroriżmu, permezz ta' kwalunkwe mezz jew fi kwalunkwe post.

Għal dawn ir-raġunijiet kollha, u suġġetta għall-modifiki proposti f'dan ir-rapport, il-proposta tal-Kummissjoni għandha tingħata appoġġ.

Il-Kumitat għall-Affarijiet Legali jistieden lill-Kumitat għal-Libertajiet Ċivili, il-Ġustizzja u l-Intern, bħala l-kumitat responsabbli, sabiex jinkorpora l-emendi li ġejjin fir-rapport tiegħu:

Proposta għal deċiżjoni – att li jemenda

Premessa 4 a (ġdida)

Test propost mill-Kummissjoni

(4a) Għalkemm il-ġlieda kontra ċ-ċiberterroriżmu hija prijorità, hu xieraq li l-provokazzjoni pubblika ssir reat fl-Istati Membri kollha ta' l-Unjoni wkoll minħabba n-neċessità li jkun newtralizzat kwalunkwe tip ta' messaġġ pubbliku li jikkostitwixxi provokazzjoni pubblika jew apoloġija tat-terroriżmu, permezz ta' kwalunkwe mezz u fi kwalunkwe post.

Premessa 12 a (ġdida)

Test propost mill-Kummissjoni

(12a) Il-modifiki li jinsabu f'din il-proposta jikkomplementaw il-Konvenzjoni tal-Kunsill ta' l-Ewropa dwar il-prevenzjoni tat-terroriżmu tas-16 ta' Mejju 2005, u, għaldaqstant, hu indispensabbli li, b'mod parallel mad-dħul fis-seħħ ta' din id-Deċiżjoni, l-Istati Membri kollha jirratifikaw din il-Konvenzjoni mill-aktar fis possibbli.

Ġustifikazzjoni

Bla ebda dubju jkun utli li jiddaħħlu r-reati previsti mill-Konvenzjoni tal-Kunsill ta' l-Ewropa fil-qafas ġuridiku ta' l-Unjoni, b'mod speċifiku fid-Deċiżjoni Qafas 2002/475/JHA, għaliex dan jippermetti li dawn ir-reati jiddaħħlu f'qafas legali iktar komplut.

Madankollu, hu neċessarju li l-Istati Membri jirratifikaw din il-Konvenzjoni, ladarba d-Deċiżjoni Qafas mhix maħsuba biex toħdilha postha.

L-applikazzjoni, b'mod parallel, taż-żewġ strumenti se tiggarantixxi protezzjoni iktar b'saħħitha kontra t-terroriżmu, kemm fl-UE kif ukoll fil-pajjiżi terzi li huma membri tal-Kunsill ta' l-Ewropa.

Artikolu 1 – punt -1 (ġdid)

Deċiżjoni 2002/475/JHA

Test propost mill-Kummissjoni

L-Artikolu 1(2) jinbidel b'dan li ġej:

Din id-Deċiżjoni Qafas m'għandux ikollha bħala konsegwenza l-bidla fl-obbligu tar-rispett għad-drittijiet fundamentali u l-prinċipji legali fundamentali kif garantiti fl-Artikolu 6 tat-Trattat dwar l-Unjoni Ewropea, kif ukoll id-drittijiet rikonoxxuti mill-Karta tad-Drittijiet Fundamentali ta' l-Unjoni Ewropea, b'mod partikulari l-libertà ta' assoċjazzjoni u l-libertà ta' l-espressjoni. "

Ġustifikazzjoni

Hemm bżonn li l-Artikolu 1(2) tad-Deċiżjoni Qafas jiġi aġġornat billi jagħmel referenza għall-Karta tad-Drittijiet Fundamentali ta' l-UE.

Hemm bżonn ukoll li wieħed jinsisti fuq iż-żewġ libertajiet fundamentali li jistgħu jiddgħajfu minħabba interpretazzjoni żbaljata tad-Deċiżjoni Qafas: il-libertà ta' assoċjazzjoni u l-libertà ta' l-espressjoni.

Deċiżjoni 2002/475/JHA

Test propost mill-Kummissjoni

"Kull Stat Membru għandu jieħu l-miżuri neċessarji biex jiżgura li t-tentattiv li jitwettaq xi reat elenkat fl-Artikolu 1(1) u l-Artikolu 3, bl-eċċezzjoni tal-pussess kif imsemmi fl-Artikolu 1(1)(f) u r-reati msemmija fl-Artikolu1(1)(i) u l-Artikolu 3(2)(a) sa (c) , ikunu punibbli."

"Kull Stat Membru għandu jieħu l-miżuri neċessarji biex jiżgura li t-tentattiv li jitwettaq xi reat elenkat fl-Artikolu 1(1) u l-Artikolu 3, bl-eċċezzjoni tal-pussess kif imsemmi fl-Artikolu 1(1)(f) u r-reati msemmija fl-Artikolu1(1)(i) u l-Artikolu 3(2)(a) u (b), ikunu punibbli."

Ġustifikazzjoni

Hu neċessarju li t-tentattiv ta' taħriġ għat-terroriżmu jitqies bħala reat fl-Istati Membri kollha ta' l-UE.

Il-possibilità li wieħed jiskopri u jżarma infrastrutturi ta' taħriġ qabel dawn jintużaw hija waħda reali, mhix assolutament possibilità remota, u trid tkun prevista.

PROĊEDURA

Il-ġlieda kontra t-terroriżmu

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur għal opinjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

PROĊEDURA

Il-ġlieda kontra t-terroriżmu

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali